4.  การประกอบธุรกิจของแต่ละสายผลิตภัณฑ์

  1) ลักษณะผลิตภัณฑ์

+-----------+--------+-----------------+-------------+---------------+
| ผลิตภัณฑ์หลัก | เคร    | ลักษณะ           | ลูกค         | การจัดจำหน่าย   |
|           | ื่องหมาย | การนำผลิตภัณฑ์ไปใช้ | ้ากลุ่มเป้าหมาย |               |
|           |        |                 |             |               |
|           | การค้า  |                 |             |               |
+-----------+--------+-----------------+-------------+---------------+
| 1.        | -      | -               | -           | -             |
| กลุ่มน้ำมันพืช |        | ใ               | โรงงาน      | บรรจุแทงค์ขนาด  |
|           |        | ช้เป็นวัตถุดิบในการผ | กลั่นน้ำมันปาล์ม | 12-13 ตัน      |
| 1.1       |        | ลิตน้ำมันปาล์มบริสุทธิ์ |             |               |
| น้ำมันปาล์ม  |        |                 |             |               |
|           |        |                 |             |               |
| (Palm     |        |                 |             |               |
| Oil)      |        |                 |             |               |
|           |        |                 |             |               |
| 1.1.1     |        |                 |             |               |
| น         |        |                 |             |               |
| ้ำมันปาล์มดิบ |        |                 |             |               |
|           |        |                 |             |               |
| (Crude    |        |                 |             |               |
| Palm Oil) |        |                 |             |               |
+-----------+--------+-----------------+-------------+---------------+
| 1.1.2     | -      | -               | -           | -             |
| น้ำมันเมล   |        | ใช้เป็นวัต         | โรงงาน      | บรรจุแทงค์ขนาด  |
| ็ดในปาล์มดิบ |        | ถุดิบในการผลิตน้ำมัน | กลั่นน้ำมันปาล์ม | 12-13 ตัน      |
|           |        | เมล็ดในปาล์มบริสุทธิ์ |             |               |
| (Crude    |        |                 |             |               |
| Palm      |        |                 |             |               |
| Kernel    |        |                 |             |               |
| Oil)      |        |                 |             |               |
+-----------+--------+-----------------+-------------+---------------+
| 1.1.3     | -      | -               | -           | -             |
| น้ำมันปาล์ม  |        | ใช้เป็นส่วนผสม     | โรงงาน      | บรรจุแทงค์ขนาด  |
|           |        | ในการทำนมข้นหวาน | ผลิตนมข้นหวาน | 12-13 ตัน      |
| บริสุทธิ์     |        | และไอศครีม       |             |               |
|           |        |                 | -           | - บรรจุถังขนาด  |
| (RBD Palm |        | -               | โรง         | 200ลิตร        |
| Oil)      |        | ใช้เป็นน้ำม        | งานทำไอศครีม |               |
|           |        | ันทอดบะหมี่กึ่งสำเร็จ |             |               |
|           |        |                 | -           |               |
|           |        | รูป, มันฝรั่ง       | โรงงานทำ    |               |
|           |        |                 | บะหมี่กึ่งสำเร็จ |               |
|           |        |                 |             |               |
|           |        |                 | รูป          |               |
+-----------+--------+-----------------+-------------+---------------+
| 1.1.4     | หยก    | - ใช้บริโภคโดยตรง | -           | - บรรจุขวดขนาด |
| น้ำมันปาล์ม  | ไฮ-เอ, |                 | ห้างสรรพสินค้า | 0.25, 0.5, 1, |
|           | แส     | -               |             |               |
| โอเลอีน    | งจันทร์, | ใช้เป็นส่วน        | - ร้านค้าส่ง   | 2, และ 5 ลิตร  |
|           | ไนฟ์    | ผสมในการทำขนมปัง |             |               |
| (RBD Palm |        | และขนมขบเคี้ยวต่าง | - ร้านอาหาร  | - บรรจุปี๊บขนาด  |
|           |        | ๆ               |             | 13.75 และ18   |
| Olein)    |        |                 |             |               |
|           |        |                 |             | ลิตร           |
|           |        |                 |             |               |
|           |        |                 |             | - บรรจุถังขนาด  |
|           |        |                 |             | 200 ลิตร       |
|           |        |                 |             |               |
|           |        |                 |             | -             |
|           |        |                 |             | บรรจุแทงค์ขนาด  |
|           |        |                 |             | 12-13 ตัน      |
+-----------+--------+-----------------+-------------+---------------+
| 1.1.5     | -      | -               | - บริษัทฯ     | -             |
| น้ำมันปาล์ม  |        | เป็น             | ใ           | บรรจุแทงค์ขนาด  |
|           |        | วัตถุดิบในการทำสบู่, | ช้เป็นวัตถุดิบใน | 12-13 ตัน      |
| สเตียรีน    |        | ไขมัน ผสม,       |             |               |
|           |        | มาการีน และ      | การผล       | - บรรจุถังขนาด  |
| (RBD Palm |        | Hydrogenated    | ิตไขมันผสมและ | 200 ลิตร       |
|           |        | Fat             |             |               |
| Stearin)  |        |                 | มาการีน      |               |
|           |        | -               |             |               |
|           |        | เป็นวัตถุดิบ        | -           |               |
|           |        | ในการทำอาหารสัตว์ | โรงงานทำสบู่  |               |
|           |        |                 |             |               |
|           |        |                 | -           |               |
|           |        |                 | โรงงา       |               |
|           |        |                 | นทำอาหารสัตว์ |               |
+-----------+--------+-----------------+-------------+---------------+
| 1.1.6     | -      | -               | -           | -             |
| กรดไขมัน   |        | ใช้เป            | โรงงานทำสบู่  | บรรจุแทงค์ขนาด  |
|           |        | ็นวัตถุดิบในการทำสบู่ |             | 12-13 ตัน      |
| อิสระ      |        | และ             | -           |               |
|           |        |                 | โรงงา       | - บรรจุถังขนาด  |
| (Palm     |        | อาหารสัตว์        | นทำอาหารสัตว์ | 200 ลิตร       |
| Fatty     |        |                 |             |               |
|           |        | -               | -           |               |
| Acid)     |        | ใช้เป็นส่วนผสมในยา | โรงงานผลิตยา |               |
|           |        |                 |             |               |
|           |        | -               | -           |               |
|           |        | ใช้เป็นว          | โรงงานผ     |               |
|           |        | ัตถุดิบในการทำน้ำมัน | ลิตน้ำมันเครื่อง |               |
|           |        |                 |             |               |
|           |        | เครื่อง           |             |               |
+-----------+--------+-----------------+-------------+---------------+
| 1.1.7     | -      | -               | -           | -             |
| น         |        | ใช้เป็นวัต         | อุตส         | บรรจุแทงค์ขนาด  |
| ้ำมันเมล็ดใน |        | ถุดิบในการผลิตทำสบู่ | าหกรรมผลิตสบู่ | 12-13 ตัน      |
| ปาล์มบริสุทธิ์ |        |                 |             |               |
|           |        | ก้อน,สบู่เหลว      | -           | - บรรจุถังขนาด  |
| (RBD Palm |        |                 | อุตสาห       | 200 ลิตร       |
|           |        | -               | กรรมผลิตแชมพู |               |
| Kernel    |        | ใช้เป็นวัตถุด       |             |               |
| Oil)      |        | ิบในการผลิตแชมพูใส |             |               |
|           |        |                 |             |               |
|           |        | -               |             |               |
|           |        | ใช้เป็นวัต         |             |               |
|           |        | ถุดิบในการผลิตไขมัน |             |               |
|           |        |                 |             |               |
|           |        | ผสม,มาการีน และ  |             |               |
|           |        |                 |             |               |
|           |        | Hydrogenated    |             |               |
|           |        | Fat             |             |               |
+-----------+--------+-----------------+-------------+---------------+

+-----------+--------+-----------------+-------------+---------------+
| ผลิตภัณฑ์หลัก | เคร    | ลักษณะ           | ลูกค         | การจัดจำหน่าย   |
|           | ื่องหมาย | การนำผลิตภัณฑ์ไปใช้ | ้ากลุ่มเป้าหมาย |               |
|           |        |                 |             |               |
|           | การค้า  |                 |             |               |
+-----------+--------+-----------------+-------------+---------------+
| 1.2       | แ      | -               | -           | - บรรจุปี๊บขนาด  |
| น         | สงจันทร์ | ใช้เป็นวัต         | โ           | 13.75 และ18   |
| ้ำมันมะพร้าว |        | ถุดิบในการผลิตไขมัน | รงงานทำขนม, |               |
|           |        |                 | ไอศกรีม      | ลิตร           |
| (Coconut  |        | ผสม,มาการีน และ  |             |               |
| Oil)      |        |                 | - ร้านเบเกอรี่ | - บรรจุถังขนาด  |
|           |        | Hydrogenated    |             | 200 ลิตร       |
|           |        | Fat             |             |               |
|           |        |                 |             | -             |
|           |        | -               |             | บรรจุแทงค์ขนาด  |
|           |        | ใช้เป็นส่วนผ       |             | 12-13 ตัน      |
|           |        | สมในการทำไอศครีม |             |               |
|           |        |                 |             |               |
|           |        | -               |             |               |
|           |        | ใช้เป็นส่วนผ       |             |               |
|           |        | สมในการทำเบเกอรี่ |             |               |
+-----------+--------+-----------------+-------------+---------------+
| 1.3       | หยก    | - ใช้บริโภคโดยตรง | -           | - บรรจุขวดขนาด |
| น้ำ        |        |                 | ห้างสรรพสินค้า | 1 ลิตร         |
| มันถั่วเหลือง |        |                 |             |               |
|           |        |                 | - ร้านค้าส่ง   |               |
| (Soybean  |        |                 |             |               |
| Oil)      |        |                 | - ร้านอาหาร  |               |
+-----------+--------+-----------------+-------------+---------------+
| 1.4       | หยก    | - ใช้บริโภคโดยตรง | -           | - บรรจุขวดขนาด |
| น้ำ        |        |                 | ห้างสรรพสินค้า | 1 ลิตร         |
| มันเมล็ดดอก |        |                 |             |               |
|           |        |                 | - ร้านค้าส่ง   |               |
| ทานตะวัน   |        |                 |             |               |
|           |        |                 | - ร้านอาหาร  |               |
| (         |        |                 |             |               |
| Sunflower |        |                 |             |               |
| Seed Oil) |        |                 |             |               |
+-----------+--------+-----------------+-------------+---------------+
| 1.5       | หยก    | - ใช้บริโภคโดยตรง | -           | - บรรจุขวดขนาด |
| น         |        |                 | ห้างสรรพสินค้า | 1 ลิตร         |
| ้ำมันข้าวโพด |        |                 |             |               |
|           |        |                 |             |               |
| (Corn     |        |                 |             |               |
| Oil)      |        |                 |             |               |
+-----------+--------+-----------------+-------------+---------------+
| 1.6       | เน     | - ใช้บริโภคโดยตรง | -           | - บรรจุขวดขนาด |
| น         | เชอเรล |                 | ห้างสรรพสินค้า | 500 มิลลิลิตร    |
| ้ำมันเมล็ดชา |        |                 |             |               |
|           |        |                 |             |               |
| (Camellia |        |                 |             |               |
| Oil)      |        |                 |             |               |
+-----------+--------+-----------------+-------------+---------------+
| 1.7       | เน     | - ใช้บริโภคโดยตรง | -           | - บรรจุขวดขนาด |
| น้ำมันมะกอก | เชอเรล |                 | ห้างสรรพสินค้า | 500 มิลลิลิตร    |
|           |        |                 |             |               |
| (Olive    |        |                 |             |               |
| Oil)      |        |                 |             |               |
+-----------+--------+-----------------+-------------+---------------+
| 1.8       | เน     | - ใช้บริโภคโดยตรง | -           | - บรรจุขวดขนาด |
| น         | เชอเรล |                 | ห้างสรรพสินค้า | 1 ลิตร         |
| ้ำมันคาโนลา |        |                 |             |               |
|           |        |                 |             |               |
| ผสมน้ำมัน   |        |                 |             |               |
|           |        |                 |             |               |
| ทานตะวัน   |        |                 |             |               |
|           |        |                 |             |               |
| (Blended  |        |                 |             |               |
| Canola    |        |                 |             |               |
|           |        |                 |             |               |
| and       |        |                 |             |               |
| Sunflower |        |                 |             |               |
|           |        |                 |             |               |
| Oil)      |        |                 |             |               |
+-----------+--------+-----------------+-------------+---------------+
| 2.        | เซส    | -               | -           | -บรรจุถุง 1     |
| เ         | ท์โกลด์, | ใช้เป็นส่วนผ       | อุตส         | กิโลกรัม        |
| นยเทียมและ | เซสท์,  | สมในการทำขนมปัง, | าหกรรมอาหาร |               |
|           | หยก,   | เค้ก, คุ๊กกี้ เป็นต้น  |             | - บรรจุกล่อง 15 |
| ไขมันพืชผสม | ใบ     |                 | -           | กิโลกรัม        |
|           | ไม้ทอง, |                 | อ           |               |
| 2.1       | แส     |                 | ุตสาหกรรมขนม | - บรรจุปี๊บ 15   |
| เนยเทียม   | งจันทร์, |                 |             | กิโลกรัม        |
|           | เอชฟู้ด  |                 | -           |               |
| (M        |        |                 | ร้าน         | -             |
| argarine) |        |                 | อาหารฟาส์ตฟู้ด | ขนาดบรรจ      |
|           |        |                 |             | ุพิเศษตามคำสั่งซื้อ |
|           |        |                 | - ร้านเบเกอรี่ |               |
|           |        |                 |             | ของลูกค้า       |
|           |        |                 | - ร้านค้าส่ง   |               |
+-----------+--------+-----------------+-------------+---------------+
| 2.2       | เซส    | -               | -           | - บรรจุถุง 1    |
| ไขมันพืชผสม | ท์โกลด์, | ใช้เป็นทอดอาห     | อุตส         | กิโลกรัม        |
|           | เซสท์,  | ารต่างๆแทนน้ำมันพืช | าหกรรมอาหาร |               |
| (Sh       | หยก,   | เพื่อให้อ          |             | - บรรจุกล่อง 15 |
| ortening) | ใบ     | าหารที่ทอดมีสีเหลือง | -           | กิโลกรัม        |
|           | ไม้ทอง, | ไม่อมน้ำมัน        | อ           |               |
|           | แส     | และอาหารท       | ุตสาหกรรมขนม | - บรรจุปี๊บ 15   |
|           | งจันทร์, | ี่ได้จะคงความกรอบไ |             | กิโลกรัม        |
|           | ฟ      | ด้นานและไม่มีกลิ่นหืน | -           |               |
|           | รายอิ้ง, |                 | ร้าน         | -             |
|           | ฟราย   | -               | อาหารฟาส์ตฟู้ด | ขนาดบรรจ      |
|           | ฟราย,  | ใช้เป็นส          |             | ุพิเศษตามคำสั่งซื้อ |
|           | ไฮแฟท  | ่วนผสมในการทำขนม | - ร้านเบเกอรี่ |               |
|           | -เควัน, |                 |             | ของลูกค้า       |
|           | โดแฟท  |                 | - ร้านค้าส่ง   |               |
+-----------+--------+-----------------+-------------+---------------+

+-----------+--------+-----------------+-------------+---------------+
| ผลิตภัณฑ์หลัก | เคร    | ลักษณะ           | ลูกค         | การจัดจำหน่าย   |
|           | ื่องหมาย | การนำผลิตภัณฑ์ไปใช้ | ้ากลุ่มเป้าหมาย |               |
|           |        |                 |             |               |
|           | การค้า  |                 |             |               |
+-----------+--------+-----------------+-------------+---------------+
| 3.        | ยูเอฟซี  | -               | -           | -             |
| กลุ่ม       |        | ใช้ปรุงอาหา       | ห้างสรรพสินค้า | บ             |
| ผักและผลไม้ |        | รและบริโภคโดยตรง |             | รรจุขวดแก้วขนาด |
|           |        |                 | - ร้านค้าส่ง   | 7 และ 12 ออนซ์ |
| 3.1 ผัก    |        |                 |             |               |
|           |        |                 | - ร้านอาหาร  | -             |
| (Canned   |        |                 |             | บ             |
| V         |        |                 |             | รรจุกระป๋องขนาด |
| egetable) |        |                 |             | 15, 20, 30    |
|           |        |                 |             | และ 108 ออนซ์  |
+-----------+--------+-----------------+-------------+---------------+
| 3.2 ผลไม้  | ยูเอฟซี, | -               | -           | -             |
|           | พีทีไอ   | ใช้ปรุงอาหา       | ห้างสรรพสินค้า | บ             |
| (Canned   |        | รและบริโภคโดยตรง |             | รรจุกระป๋องขนาด |
| Fruit)    |        |                 | - ร้านค้าส่ง   | 15, 20,       |
|           |        |                 |             | 30ออนซ์        |
+-----------+--------+-----------------+-------------+---------------+
| 4.        | ยูเอฟซี  | - ใช้บริโภคโดยตรง | -           | -             |
| ก         |        |                 | ห้างสรรพสินค้า | บรรจ          |
| ลุ่มเครื่องดื่ม |        |                 |             | ุขวดกระป๋องขนาด |
|           |        |                 | - ร้านค้าส่ง   | 8 ออนซ์        |
|           |        |                 |             |               |
|           |        |                 | - ร้านอาหาร  | - บรรจุกล่อง    |
|           |        |                 |             | UHT ขนาด 1    |
|           |        |                 |             | ลิตร           |
+-----------+--------+-----------------+-------------+---------------+
| 5. กลุ่มซอส | ยูเอฟซี  | -               | -           | -             |
| และ       |        | ใช้ปรุงอาหา       | ห้างสรรพสินค้า | บ             |
|           |        | รและบริโภคโดยตรง |             | รรจุขวดแก้วขนาด |
| เ         |        |                 | - ร้านค้าส่ง   | 340 และ 850   |
| ครื่องปรุงรส |        |                 |             | กรัม           |
|           |        |                 | - ร้านอาหาร  |               |
+-----------+--------+-----------------+-------------+---------------+

การแปรรูปผลปาล์มให้เป็นผลิตภัณฑ์ต่างๆ

  ผลปาล์ม

  เมล็ดใน น้ำมันปาล์มดิบ กากเส้นใย เศษกะลา

กากเมล็ดใน น้ำมันเมล็ดใน เติมไฮโดรเจน กลั่นบริสุทธิ์

เชื้อเพลิง อาหารสัตว์ ฯลฯ

เนยขาว ไขมันบริสุทธิ์

อาหารสัตว์ วานาสปาตี เนยเทียม แยกส่วน กลั่นบริสุทธิ์ ใช้ทางเทคนิค

วานาสปาตี

เนยขาว น้ำมันกรด สเตรีน โอเลอีน กรดไขมัน

สบู่ น้ำมันทอด

ผงซักฟอก เนยเทียม เมลโลรีน แยก เนยขาว น้ำมันกรด เคลือบดีบุก

ไขมันผสม ทาแซนวิช เนยโกโก้ น้ำมันปรุงรสอาหาร หมึกพิมพ์

ขนมปังกรอบ ไอศครีม กลีเซอรีล เนยขาว ยาขัดเงา ลอรีลแอลกอฮอล์ ครีม ผสมในนม
ไขมันผสมน้ำ กรดไขมัน เนยเทียม ผงซักฟอก ไขมันทำขนมปัง คอฟฟี่เมท ส่วนผสมอาหาร
น้ำมันสลัด สบู่

กรดไขมัน ครีมเทียม เคมีภัณฑ์ สบู่ ขนมเค้ก สี

เนยโกโก้ เซซีน ขนมปังกรอบ อะมีนส์

เคลือบแป้ง เทียนไข กลีเซอรีน

ไขมันทำขนมปัง เอสเตอร์ แอลกอฮอล์

กรดสเตียริค ผงซักฟอก

ที่มา : ปรับปรุงจาก Palm Oil Utilization Chart โดย Palm Oil Research
Institute of Malaysia

ปัจจัยที่มีผลกระทบต่อโอกาสหรือข้อจำกัดในการประกอบธุรกิจ

1.  การถูกควบคุมราคาโดยกรมการค้าภายใน

  เนื่องจากน้ำมันพืชบรรจุขวดเป็นสินค้าที่ถูกควบคุมราคาโดยกรมการค้าภายใน กระทรวงพาณิชย์
  โดยเฉพาะน้ำมันพืชที่มีขนาดบรรจุต่ำกว่า 5 ลิตรลงมา
  ดังนั้นการกำหนดราคาขายในปัจจุบันยังคงมีข้อจำกัดอยู่
  ซึ่งทำให้ไม่สามารถปรับราคาให้สอดคล้องกับต้นทุนการผลิตที่อาจเพิ่มขึ้นได้ในทันที
  ซึ่งจะส่งผลกระทบต่อกำไรของบริษัท โดยในปี 2553
  ราคาน้ำมันปาล์มปรับตัวสูงขึ้นเป็นประวัติการณ์ โดยเฉพาะในครึ่งปีหลัง
  เนื่องจากภาวะการขาดแคลนน้ำมันปาล์มในระบบ
  โดยราคาน้ำมันปาล์มดิบปรับตัวสูงขึ้นอย่างต่อเนื่องและสูงสุดของปีเมื่อวันที่ 30 ธันวาคม 2553 ที่
  48.38 บาท/กิโลกรัม (ข้อมูลจากกรมการค้าภายใน)
  ในขณะที่เพดานราคาจำหน่ายปลีกน้ำมันพืชปาล์มบรรจุขวดขนาด 1 ลิตรถูกกำหนดไว้ที่ 38
  บาท/ขวด (รวมภาษีมูลค่าเพิ่ม) ทำให้ผู้ประกอบการประสบภาวะขาดทุน

  อย่างไรก็ตาม เพื่อบรรเทาภาวะการขาดแคลนของน้ำมันปาล์ม
  ภาครัฐจึงมีมาตรการแก้ไขระยะสั้น 2 มาตรการดังนี้

  1.
  คณะกรรมการนโยบายปาล์มน้ำมันแห่งชาติมีมติให้องค์การคลังสินค้านำเข้าน้ำมันปาล์มดิบแยกไข
  (Crude Palm Olein) จากต่างประเทศภายใต้ข้อตกลงการค้าเสรีอาเซียน (AFTA) จำนวน
  2 ครั้ง ดังนี้

  1.1 เมื่อวันที่ 6 มกราคม 2554 : จำนวน 30,000 ตัน ภายในเดือนมกราคม 2554

  1.2 เมื่อวันที่ 1 กุมภาพันธ์ 2554 : จำนวน 120,000 ตัน ภายในเดือนมีนาคม 2554

  2. หลังจากนั้น เมื่อวันที่ 7 มกราคม 2554
  กรมการค้าภายในมีการปรับเพดานราคาจำหน่ายปลีกน้ำมันพืชปาล์มจากเดิมขวดละ 38 บาท เป็น
  47 บาท (รวมภาษีมูลค่าเพิ่ม) โดยให้มีผลบังคับตั้งแต่วันที่ 8 มกราคม 2554 จนถึงเดือนมีนาคม
  2554 ซึ่งเป็นช่วงเวลาที่ผลปาล์มสดเริ่มออกสู่ตลาดมาก จึงอาจจะพิจารณาทบทวนลดราคาต่อไป

2.  ความไม่แน่นอนของปริมาณวัตถุดิบ

  ปาล์มน้ำมันเป็นวัตถุดิบหลักในการผลิตน้ำมันปาล์ม
  โดยการเจริญเติบโตและผลผลิตของปาล์มน้ำมันจะขึ้นอยู่กับหลายปัจจัย
  โดยเฉพาะปริมาณน้ำและปุ๋ยที่เพียงพอ
  ส่งผลให้ปริมาณน้ำฝนเป็นหนึ่งปัจจัยที่มีความสำคัญเช่นเดียวกับพืชเกษตรทั่วไป
  ปาล์มน้ำมันเป็นพืชที่ต้องการน้ำโดยเฉลี่ยประมาณ 1,800-2,000 ม.ม.ต่อปี
  และไม่ควรมีสภาพแห้งแล้งเกิน 2 เดือน ดังนั้นหากในปีใดที่มีปริมาณน้ำฝนน้อย
  หรือสภาพภูมิอากาศไม่เอื้ออำนวย จะทำให้ผลผลิตปาล์มน้ำมันต่อต้นน้อย
  อีกทั้งปริมาณน้ำมันดิบที่สกัดได้จากผลปาล์มสดอยู่ในระดับต่ำ
  ในขณะที่ความต้องการของน้ำมันปาล์มมีแนวโน้มเพิ่มขึ้นอย่างต่อเนื่อง
  โดยเป็นน้ำมันพืชที่มีบทบาทสำคัญในธุรกิจน้ำมันพืชเพื่อการบริโภค
  และยังเป็นวัตถุดิบของอุตสาหกรรมต่อเนื่องอีกหลายอุตสาหกรรม เช่น สบู่ บะหมี่กึ่งสำเร็จรูป
  นมข้นหวาน เนยเทียม ขนมขบเคี้ยว เป็นต้น นอกจากนั้น ในปัจจุบัน
  ปาล์มน้ำมันยังเข้ามามีบทบาทในฐานะพืชพลังงานเพื่อนำมาผลิตไบโอดีเซลมากขึ้น
  ส่งผลให้มีปริมาณความต้องการใช้ปาล์มน้ำมันขยายตัวอย่างมากเมื่อเทียบกับในอดีตที่ผ่านมา

3.  สภาพการแข่งขันภายในอุตสาหกรรม

  ในช่วง 3-4 ปีที่ผ่านมา จำนวนโรงงานสกัดน้ำมันปาล์มดิบได้เพิ่มขึ้นอย่างต่อเนื่อง
  อีกทั้งโรงงานสกัดน้ำมันปาล์มดิบที่มีอยู่เดิมก็มีการขยายกำลังการผลิตเพิ่มขึ้น
  ทำให้มีการแข่งขันกันซื้อผลปาล์มสดในราคาสูง
  เพื่อให้โรงงานสามารถใช้ประโยชน์จากกำลังการผลิตที่มีอยู่ได้อย่างเต็มที่
  โดยไม่คำนึงถึงคุณภาพของผลปาล์มสดเท่าที่ควร
  ส่งผลสะท้อนไปยังต้นทุนวัตถุดิบและราคาน้ำมันปาล์มดิบที่สูงขึ้น
  ดังนั้นสภาพการแข่งขันภายในอุตสาหกรรมจะเป็นการแข่งขันทางด้านราคาเป็นหลัก
  ทั้งด้านราคาซื้อวัตถุดิบและราคาจำหน่ายสินค้าสำเร็จรูป
  ในขณะที่ราคาวัตถุดิบนั้นสามารถเปลี่ยนแปลงได้ตลอดเวลา
  แต่การเปลี่ยนแปลงราคาจำหน่ายสินค้าสำเร็จรูปจะขึ้นอยู่กับราคาคู่แข่งและการควบคุมราคาของกรมการค้าภายในเป็นหลัก

4.  บัตรส่งเสริมการลงทุน

  ปัจจุบันบริษัทฯ ได้รับสิทธิและประโยชน์ตามพระราชบัญญัติส่งเสริมการลงทุน พ.ศ. 2520
  โดยการอนุมัติของคณะกรรมการส่งเสริมการลงทุน ตามบัตรส่งเสริมทั้งสิ้น 6 ฉบับ ดังนี้

  4.1 เลขที่ 1442/2541 ลงวันที่ 29 กันยายน
  2541ได้รับการส่งเสริมในกิจการผลิตน้ำมันเมล็ดในปาล์มดิบ 1 ตัน-เมล็ดในปาล์มต่อชั่วโมง
  (สิ้นสุดสิทธิประโยชน์ในเดือนสิงหาคม 2549)

  4.2 เลขที่ 1179/2543 ลงวันที่ 10 เมษายน 2543
  ได้รับการส่งเสริมในกิจการผลิตน้ำมันปาล์มดิบ 15 ตัน-ผลปาล์มสดต่อชั่วโมง
  และน้ำมันเมล็ดในปาล์มดิบ และหรือน้ำมันมะพร้าวดิบ 3.6
  ตัน-เมล็ดในปาล์มและ/หรือเนื้อมะพร้าวแห้งต่อชั่วโมง (สิ้นสุดสิทธิประโยชน์ในเดือนพฤศจิกายน
  2551)

  บัตรส่งเสริมที่ 4.1 และ 4.2 ได้รับสิทธิและประโยชน์ที่สำคัญ ดังนี้

  1.
  ได้รับยกเว้นอากรขาเข้าและภาษีการค้าสำหรับเครื่องจักรที่นำเข้าตามที่คณะกรรมการพิจารณาอนุมัติ

  2.
  ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลาแปดปี
  นับแต่วันที่เริ่มมีรายได้จากการประกอบกิจการ

  3. ได้รับยกเว้นไม่ต้องนำเงินปันผลจากกิจการที่ได้รับการส่งเสริมไปคำนวณเพื่อเสียภาษีเงินได้
  ตลอดระยะเวลาที่ได้รับยกเว้นภาษีเงินได้นิติบุคคล

  4.
  ให้ได้รับลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละห้าสิบของอัตราปกติมีกำหนดห้าปี
  นับจากวันที่พ้นกำหนดระยะเวลาตามข้อ (2)

  5. ให้ได้รับอนุญาตให้หักค่าขนส่ง ค่าไฟฟ้า และค่าประปา
  สองเท่าของค่าใช้จ่ายดังกล่าวเป็นระยะเวลาสิบปี นับแต่วันที่เริ่มมีรายได้จากการประกอบกิจการ

  4.3 เลขที่ 1292 (2)/2547 ลงวันที่ 23 เมษายน 2547
  ได้รับการส่งเสริมในกิจการผลิตเนยเทียมและไขมันพืชผสม 23,040 ตันต่อปี ซึ่งบริษัทฯ
  ได้ขยายกำลังการผลิตและปรับปรุงประสิทธิภาพการผลิตจากระบบ Manual สู่ระบบ
  Automation

  4.4 เลขที่ 1815 (2)/2549 ลงวันที่ 25 สิงหาคม 2549
  ได้รับการส่งเสริมในกิจการผลิตน้ำมันปาล์มดิบ 525 ตันต่อปี

  4.5 เลขที่ 2093 (2)/2550 ลงวันที่ 30 ตุลาคม 2550
  ได้รับการส่งเสริมในกิจการผลิตน้ำมันพืชบริสุทธิ์ 173,250 ตันต่อปี (ยังไม่เริ่มใช้สิทธิประโยชน์)

  บัตรส่งเสริมที่ 4.3, 4.4 และ 4.5 ได้รับสิทธิและประโยชน์ที่สำคัญ ดังนี้

  1.
  ได้รับยกเว้นอากรขาเข้าและภาษีการค้าสำหรับเครื่องจักรที่นำเข้าตามที่คณะกรรมการพิจารณาอนุมัติ

  2.
  ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
  100 ของเงินลงทุนไม่รวมค่าที่ดินและเงินทุนหมุนเวียน มีกำหนดเวลาแปดปี
  นับแต่วันที่เริ่มมีรายได้จากการประกอบกิจการ

  3. ได้รับยกเว้นไม่ต้องนำเงินปันผลจากกิจการที่ได้รับการส่งเสริม
  ไปรวมคำนวณเพื่อเสียภาษีเงินได้ ตลอดระยะเวลาที่ได้รับยกเว้นภาษีเงินได้นิติบุคคล

  4.6 เลขที่ 1013 (9)/2551 ลงวันที่ 4 มกราคม 2551
  ได้รับการส่งเสริมในกิจการผลิตไฟฟ้าจากก๊าซชีวภาพ 1 เมกกะวัตต์

  บัตรส่งเสริมที่ 4.6 ได้รับสิทธิและประโยชน์ที่สำคัญ ดังนี้

  1.
  ได้รับยกเว้นอากรขาเข้าและภาษีการค้าสำหรับเครื่องจักรที่นำเข้าตามที่คณะกรรมการพิจารณาอนุมัติ

  2.
  ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลาแปดปี
  นับแต่วันที่เริ่มมีรายได้จากการประกอบกิจการ

  3. ได้รับยกเว้นไม่ต้องนำเงินปันผลจากกิจการที่ได้รับการส่งเสริม
  ไปรวมคำนวณเพื่อเสียภาษีเงินได้ ตลอดระยะเวลาที่ได้รับยกเว้นภาษีเงินได้นิติบุคคล

2) การตลาดและภาวะการแข่งขัน

  ก. นโยบายและลักษณะการตลาดของผลิตภัณฑ์

  - กลยุทธ์การแข่งขัน

เนื่องจากบริษัทฯ มีความเชี่ยวชาญในด้านการผลิตผลิตภัณฑ์ที่ได้จากน้ำมันปาล์ม
กลยุทธ์ที่สำคัญของบริษัทฯ ยังคงเน้นที่ผลิตภัณฑ์ที่มีคุณสมบัติพิเศษ
หรือผลิตภัณฑ์ที่ต้องใช้เทคโนโลยีที่ทันสมัย
เพื่อหลีกเลี่ยงการแข่งขันในด้านราคากับผู้ผลิตรายอื่นในอุตสาหกรรม
ส่วนใหญ่จะเป็นการเจาะกลุ่มร้านอาหารฟาสต์ฟู้ด อาหารปรุงสำเร็จ อาหารพร้อมปรุง
และผลิตภัณฑ์เบเกอรี่ต่างๆ โดยทางบริษัทมีฝ่ายวิจัยและพัฒนาผลิตภัณฑ์
เพื่อพัฒนาผลิตภัณฑ์สูตรพิเศษเฉพาะของลูกค้าแต่ละกลุ่ม นอกจากนี้บริษัทฯ
ยังมีการพัฒนาผลิตภัณฑ์เดิมของลูกค้าเพื่อให้มีคุณภาพที่ดีขึ้น และมีนโยบายควบคุมขั้นตอนการผลิต
ให้ผลิตภัณฑ์ที่ได้มีมาตรฐาน บริษัทฯ จึงมีการลงทุนพัฒนาเทคโนโลยีในการผลิตอย่างสม่ำเสมอ

และเพื่อตอบรับกับกระแสการดูแลสุขภาพ บริษัทได้วางตลาดน้ำมันพืชเพื่อสุขภาพภายใต้ ตราสินค้า
“เนเชอเรล” ได้แก่ น้ำมันเมล็ดชาออร์แกนิค ผ่านกรรมวิธี
และน้ำมันคาโนล่าผสมน้ำมันเมล็ดดอกทานตะวัน และเมื่อกลางปี 2553 ที่ผ่านมา
บริษัทจึงได้ขยายผลิตภัณฑ์น้ำมันพืชภายใต้ ตราสินค้า “เนเชอเรล”
ให้มีความหลากหลายและเป็นทางเลือกให้กับผู้บริโภคอีกทางหนึ่ง
โดยได้วางตลาดน้ำมันมะกอกบริสุทธิ์ 100% และน้ำมันมะกอกไลท์แอนด์ไมล์
ซึ่งเป็นสินค้าที่มีแหล่งผลิตจากประเทศสเปน

นอกจากนี้ บริษัท อาหารสากล จำกัด (มหาชน)
ซึ่งเป็นบริษัทย่อยก็ได้มีการพัฒนาสินค้าใหม่ในไตรมาสที่ 4 ได้แก่ แปะก๊วยบรรจุกระป๋อง มี 2 ขนาด
20 และ 8.25 ออนซ์ ซึ่งเป็นสินค้าใหม่ที่วางตลาดครั้งแรกในเมืองไทย
และได้เพิ่มทางเลือกที่หลากหลายมากขึ้นของสินค้าซอสและเครื่องปรุงรสเพื่อตอบสนองความต้องการของผู้บริโภค
ตามกระแสของการทำอาหารรับประทานเองในครัวเรือนที่เติบโตขึ้นอย่างต่อเนื่องและได้รับความนิยมในหลายประเทศ
โดยสินค้าใหม่นี้มีจุดขายเรื่องรสชาติต้นตำรับไทยแท้และคุณภาพของวัตถุดิบที่คัดสรรมาอย่างดี
จนได้เป็นซอสผัดไทย ซอสเปรี้ยวหวาน โดยมุ่งเน้นตลาดหลักไปที่ช่องทางค้าปลีกแบบดั้งเดิม
รวมทั้งเครื่องแกงเขียวหวานและเครื่องแกงเผ็ดสำหรับตลาดส่งออก

  - ลักษณะของลูกค้าและกลุ่มลูกค้าเป้าหมาย

บริษัทฯ เริ่มดำเนินกิจการมาตั้งแต่ปี 2522
จึงทำให้บริษัทฯได้รับความเชื่อถือและมีความสัมพันธ์อันดีกับลูกค้า ทั้งในประเทศและต่างประเทศ
เนื่องจากผลิตภัณฑ์ของบริษัทฯ มีคุณภาพและได้มาตรฐานเป็นที่เชื่อถือ ดังเช่นระบบคุณภาพ ISO
9001:2000, GMP, HACCP, ISO14001 รวมถึง OHSAS 18001 นอกจากนี้บริษัทฯ
ยังสามารถจัดส่งสินค้าให้กับลูกค้าตรงตามเวลา ทำให้ได้รับความไว้วางใจจากลูกค้าเป็นอันมาก

ในระยะ 3 ปีที่ผ่านมา บริษัทฯ ไม่มีการขายสินค้าให้กับลูกค้ารายใดรายหนึ่งเกินกว่าร้อยละ 30
ของรายได้จากการขาย

นอกจากนี้บริษัทฯ ยังได้จัดให้มีการสัมมนาให้ความรู้ในเรื่องการใช้ผลิตภัณฑ์ของบริษัทฯ เช่น
วิธีการทำขนมชนิดต่างๆ แก่ลูกค้าทั้งในกรุงเทพมหานครและต่างจังหวัดเป็นประจำทุกปี
ซึ่งเปิดโอกาสให้บริษัทฯ
ได้พบปะกับลูกค้าและได้ทราบถึงปัญหาที่ลูกค้าประสบในการใช้ผลิตภัณฑ์ของบริษัทฯ
ซึ่งพนักงานขายของบริษัทฯ
และผู้เชี่ยวชาญทางด้านโภชนาการสามารถให้คำแนะนำแก่ลูกค้าให้ใช้ผลิตภัณฑ์ของบริษัทฯ
ที่มีคุณสมบัติและระดับราคาที่ตรงกับความต้องการใช้งานของลูกค้า
โดยเฉพาะอย่างยิ่งผลิตภัณฑ์ไขมันพืชผสมและเนยเทียม ทั้งนี้เนื่องจากในปัจจุบันบริษัทฯ
ได้จัดจำหน่ายไขมันพืชผสมและเนยเทียมหลายชนิด ซึ่งมีคุณสมบัติการใช้งานแตกต่างกัน
ภายใต้เครื่องหมายการค้าที่ต่างกัน นอกจากการจัดสัมมนาแล้ว บริษัทฯ
ยังมีการจัดให้ลูกค้ามาเยี่ยมชมการผลิตที่โรงงานอย่างสม่ำเสมอ

ลูกค้าของบริษัทฯ สามารถแบ่งได้เป็น 3 กลุ่ม ตามวัตถุประสงค์ของการใช้ผลิตภัณฑ์ดังนี้

1. ร้านค้าส่ง (ยี่ปั้ว) ร้านค้าปลีก ห้างสรรพสินค้า

ผลิตภัณฑ์หลักในกลุ่มนี้ ได้แก่ น้ำมันปาล์มโอเลอีน น้ำมันถั่วเหลือง น้ำมันเมล็ดทานตะวัน
และน้ำมันข้าวโพด โดยเฉพาะชนิดบรรจุขวด ถุง และปี๊ป
ซึ่งจะได้นำไปจำหน่ายต่อให้กับผู้บริโภคขั้นสุดท้าย นอกจากนี้ยังมีสินค้าของ UFC
ซึ่งบริษัทฯเป็นตัวแทนจำหน่ายสินค้า ได้แก่ ผัก และ ผลไม้ บรรจุกระป๋อง น้ำผลไม้ บรรจุกระป๋อง
และ UHT และกาแฟบรรจุกระป๋อง ซึ่งทำจากกาแฟสดคั่วบดพันธุ์อาราบิก้า

ลูกค้าร้านค้าส่ง (ยี่ปั้ว) ร้านค้าปลีก ห้างสรรพสินค้า ซึ่งมีจำนวนประมาณ 2,000 กว่าราย
พนักงานขายของบริษัทฯ ที่ดูแลจะแบ่งเป็น 2 กลุ่ม
โดยกลุ่มแรกจะรับผิดชอบพื้นที่ขายในเขตกรุงเทพมหานคร และเขตปริมณฑล
ส่วนอีกกลุ่มหนึ่งจะรับผิดชอบพื้นที่ในต่างจังหวัด
นอกจากนี้ยังมีเจ้าหน้าที่อื่นที่มีบทบาทในเรื่องการจัดกิจกรรมส่งเสริมการขาย เช่น
พนักงานตรวจสินค้า และพนักงานแนะนำสินค้าประจำห้างสรรพสินค้าอีกจำนวนหนึ่ง
พนักงานขายจะออกเยี่ยมเยียนลูกค้าสม่ำเสมอ อย่างน้อยเดือนละ 1 ครั้ง สำหรับลูกค้าแต่ละราย
เพื่อไปรับคำสั่งซื้อและติดตามความคืบหน้าของสภาพตลาดอย่างใกล้ชิด

2. ร้านเบเกอรี่และภัตตาคาร

ผลิตภัณฑ์หลักในกลุ่มนี้ ได้แก่ น้ำมันปาล์มโอเลอีนขนาดบรรจุปี๊บ ไขมันพืชผสม เนยเทียม
Hydrogenated Fat และ น้ำมันมะพร้าว ลูกค้าประเภทร้านเบเกอรี่และภัตตาคาร
ส่วนใหญ่จะอยู่ในกรุงเทพมหานครและเขตปริมณฑล พนักงานขายจะออกเยี่ยมลูกค้าอย่างน้อยเดือนละ
2 ครั้ง สำหรับลูกค้าแต่ละราย
เนื่องจากจำนวนครั้งของการสั่งซื้อผลิตภัณฑ์ของบริษัทลูกค้าในกลุ่มนี้จะถี่กว่าลูกค้ากลุ่มอื่น

3. ร้านอาหารฟาสต์ฟู้ดและลูกค้าอุตสาหกรรม

ผลิตภัณฑ์หลักในกลุ่มนี้ ได้แก่ น้ำมันปาล์มบริสุทธิ์ น้ำมันปาล์มโอเลอีนบรรจุถังและบรรจุปี๊บ
ซึ่งมีหลายขนาด รวมทั้งบรรจุแทงค์ นอกจากนี้ยังมีน้ำมันปาล์มสเตียรีน Hydrogenated Fat
ไขมันพืชผสม เนยเทียม และผลิตภัณฑ์ของ UFC เช่น ข้าวโพดหวาน ซุปข้าวโพด และผลไม้รวม
โดยลูกค้าจะสั่งให้บริษัทฯ ผลิตสินค้าให้ตามคุณสมบัติพิเศษ
เพื่อให้ได้มาตรฐานตามที่กำหนดให้ใช้กับผลิตภัณฑ์ของลูกค้าแต่ละราย แต่ละ Franchise
หรือสาขาของร้านอาหารฟาสต์ฟู้ดทั่วโลก
เนื่องจากลูกค้ากลุ่มนี้ให้ความสำคัญกับคุณภาพของผลิตภัณฑ์และบริการเป็นหลัก
และจะเลือกผู้จัดจำหน่ายวัตถุดิบให้เพียงไม่กี่ราย
ดังนั้นโอกาสในการสูญเสียลูกค้าในกลุ่มนี้ของบริษัทฯ จึงมีค่อนข้างน้อย
นอกจากนั้นลูกค้าในกลุ่มนี้ยังจัดเป็นลูกค้ากลุ่มเป้าหมายของบริษัทฯ อีกด้วย

บริษัทฯ
ได้มีการจัดจำหน่ายน้ำมันปาล์มโอเลอีนชนิดบรรจุแทงค์ที่ร้านค้าส่งบางรายซื้อไปเพื่อบรรจุใหม่ใส่ถุงพลาสติก
หรือปี๊ป (Repacker) และนำไปขายเป็นสินค้าไม่มียี่ห้อหรือเป็นยี่ห้อของ Repacker เอง

- การจัดจำหน่ายและช่องทางการจัดจำหน่าย

บริษัทฯ เป็นผู้จัดจำหน่ายเอง โดยผ่านทางกลุ่มร้านค้าส่ง ร้านค้าปลีก และห้างสรรพสินค้า
กลุ่มร้านอาหาร เบเกอรี่ ภัตตาคารฟาสต์ฟู้ด กลุ่มลูกค้าอุตสาหกรรมอาหาร
และกลุ่มลูกค้าอุตสาหกรรมสบู่ แชมพู จากการที่บริษัทฯ เป็นผู้จัดจำหน่ายสินค้าโดยตรง
ทำให้สามารถดูแลและให้บริการแก่ลูกค้าในทุกพื้นที่ได้อย่างทั่วถึง
และสามารถตอบสนองความต้องการของลูกค้าได้อย่างเหมาะสม นอกจากนี้ยังทำให้บริษัทฯ
ได้ดำเนินการทางการตลาดได้อย่างคล่องตัวมากขึ้นรวมไปถึงการวางแผนการผลิต
เพื่อให้สอดคล้องกับความต้องการของลูกค้า

  - สัดส่วนการจำหน่ายในประเทศและต่างประเทศในระยะ 3 ปีที่ผ่านมา

  ------------------------- ------------- --------------- ---------------
                            2553          2552            2551

  การจำหน่ายในประเทศ         96.04 %       96.77 %         95.48 %

  การจำหน่ายต่างประเทศ        3.96 %        3.23 %          4.52 %
  ------------------------- ------------- --------------- ---------------

ผลิตภัณฑ์น้ำมันปาล์มส่วนใหญ่เป็นการจำหน่ายในประเทศ
สำหรับการจำหน่ายต่างประเทศจะผ่านนายหน้าตัวแทน ซึ่งมีสำนักงานใหญ่ในประเทศสิงคโปร์
ประเทศที่ส่งออก ได้แก่ จีน อินเดีย มาเลเซีย บังกลาเทศ พม่า เป็นต้น

ในส่วนของผลิตภัณฑ์ของผักและผลไม้เป็นการจำหน่ายในประเทศ และต่างประเทศ ในสัดส่วน 49 :
51 โดยมีการจำหน่ายไปยังประเทศญี่ปุ่น อเมริกา และ ยุโรป เป็นต้น

ข. ภาวะการแข่งขัน

  โครงสร้างของอุตสาหกรรม

การปลูกปาล์มน้ำมันในประเทศไทยเริ่มตั้งแต่สมัยก่อนสงครามโลกครั้งที่สอง
โดยเริ่มปลูกประมาณพันไร่ มีวัตถุประสงค์เพื่อการค้าเป็นครั้งแรก
และต่อมาได้มีการขยายพื้นที่การเพาะปลูกทั้งจากภาครัฐและเอกชนเรื่อยมา จนถึงช่วง 30 ปี
ที่ผ่านมา
เกษตรกรรายย่อยให้ความสำคัญกับการปลูกปาล์มอย่างจริงจังและได้รับการพัฒนาเข้าสู่ระบบการค้าและอุตสาหกรรมมากขึ้น
ปัจจุบันไทยเป็นประเทศหนึ่งในผู้ผลิตปาล์มน้ำมันที่สามารถผลิตใช้อย่างเพียงพอภายในประเทศ
และสามารถส่งออกได้บางส่วนเท่านั้น

โครงสร้างอุตสาหกรรมปาล์มน้ำมันและน้ำมันปาล์มประกอบด้วย 5 ส่วนหลัก ได้แก่
เกษตรกรผู้ปลูกปาล์ม โรงงานสกัดน้ำมันปาล์มดิบ โรงงานกลั่นน้ำมันปาล์ม อุตสาหกรรมต่อเนื่อง
และผู้บริโภค ซึ่งการเปลี่ยนแปลงในแต่ละส่วนจะมีผลกระทบซึ่งกันและกัน นอกจากนี้
ในปัจจุบันได้เกิดความต้องการใช้น้ำมันปาล์มจากอุตสาหกรรมการผลิตไบโอดีเซลขึ้นมาในระบบ
ทำให้อาจเกิดความไม่สมดุลระหว่างความต้องการใช้ไบโอดีเซลและอุปทานของน้ำมันปาล์มเพื่อการบริโภค
ซึ่งจะส่งผลกระทบต่อราคาน้ำมันปาล์มได้เช่นกัน
สำหรับปัจจัยภายนอกซึ่งมีบทบาทสำคัญในการกำหนดราคาในประเทศ ได้แก่ ราคาตลาดโลก
ราคาน้ำมันพืชชนิดอื่นที่ทดแทนกันได้ และยังมีปัจจัยที่ควบคุมไม่ได้ เช่น สภาพดินฟ้าอากาศ
อันจะส่งผลโดยตรงต่อปริมาณผลปาล์มสดที่จะออกสู่ตลาดในแต่ละฤดูกาล ที่ผ่านมา
การแข่งขันในตลาดเพื่อการซื้อวัตถุดิบ
และนำมาผลิตเพื่อจำหน่ายเป็นน้ำมันปาล์มที่สามารถบริโภคได้นั้น
จะเป็นการแข่งขันทางด้านราคาเป็นหลัก ในขณะที่ราคาวัตถุดิบนั้นสามารถเปลี่ยนแปลงได้ตลอดเวลา
แต่การเปลี่ยนแปลงราคาจำหน่ายสินค้าสำเร็จรูปจะขึ้นอยู่กับราคาคู่แข่งและการควบคุมราคาของกรมการค้าภายในเป็นหลัก

สำหรับปริมาณผลปาล์มสดซึ่งเป็นวัตถุดิบนั้น ประเทศไทยยังไม่มีการนำเข้าผลปาล์มสด
แต่มีการส่งออกเป็นบางปีซึ่งเป็นปริมาณที่ไม่มากนัก
ดังนั้นผลผลิตปาล์มน้ำมันเกือบทั้งหมดจึงถูกนำมาใช้ต่อในอุตสาหกรรมการผลิตน้ำมันปาล์มและส่วนน้อยใช้เป็นเมล็ดพันธุ์
ผลผลิตปาล์มน้ำมันเพิ่มขึ้นเนื่องจากการขยายพื้นที่เพาะปลูกเป็นสำคัญ ส่งผลให้มีผลผลิตเพิ่มขึ้นจาก
45,890 ตันในปี 2520 เป็น 1.3 ล้านตัน และ 8.0 ล้านตัน ในปี 2534 และ 2553 ตามลำดับ
ผลผลิตจากอุตสาหกรรมน้ำมันปาล์ม คือ น้ำมันปาล์ม
สำหรับกากของเมล็ดในปาล์มถือเป็นผลพลอยได้ในการผลิต เนื่องจากมีมูลค่าทางการค้าต่ำ
โดยนำไปใช้เป็นอาหารสัตว์
น้ำมันปาล์มที่ได้จากโรงงานสกัดเป็นน้ำมันปาล์มดิบและน้ำมันเมล็ดในปาล์มดิบ
น้ำมันเมล็ดในปาล์มจะนำไปใช้ทดแทนกับน้ำมันมะพร้าวได้เป็นอย่างดี นั่นคือการนำไปใช้ในการทำสบู่
และผงซักฟอก
น้ำมันเมล็ดในปาล์มสกัดได้เฉพาะในโรงงานสกัดน้ำมันปาล์มขนาดใหญ่ที่มีการแยกเอาเมล็ดในปาล์มออกมาจากเส้นใยของผลปาล์มเท่านั้น
ส่วนโรงงานสกัดขนาดเล็กจะหีบน้ำมันจากผลปาล์มทั้งทะลายโดยไม่มีการแยกเปลือกและเมล็ดใน
น้ำมันปาล์มดิบที่ได้ก็จะเป็นน้ำมันผสม

สำหรับเศษวัสดุเหลือจากขบวนการผลิต คือ เส้นใยของผลปาล์ม กะลาปาล์ม และทะลายปาล์มเปล่า
โดยเส้นใยของผลปาล์มและกะลาปาล์ม
ทางโรงงานสกัดน้ำมันปาล์มนำไปใช้เป็นเชื้อเพลิงในหม้อไอน้ำ
เพื่อผลิตไฟฟ้าใช้ในโรงงานเองเกือบทั้งสิ้น อย่างไรก็ตาม
ราคาของกะลาปาล์มในปัจจุบันมีแนวโน้มสูงขึ้น
เนื่องจากสามารถนำไปใช้เป็นเชื้อเพลิงทดแทนน้ำมันปิโตรเลียมที่มีราคาสูงขึ้น
ส่งผลให้โรงงานสกัดน้ำมันปาล์มนำกะลาปาล์มออกขายแทนการนำไปใช้เป็นเชื้อเพลิงในหม้อไอน้ำ
ทั้งนี้เพื่อสร้างมูลค่าเพิ่มให้กับอุตสาหกรรม
นอกจากนี้ในบางโรงงานยังมีการปรับปรุงหม้อไอน้ำเพื่อให้สามารถใช้ทะลายปาล์มเปล่าเป็นเชื้อเพลิงได้
แทนการใช้เส้นใยของผลปาล์มเพียงอย่างเดียว
การใช้พลังงานหมุนเวียนจากเชื้อเพลิงชีวมวลดังกล่าว
สามารถลดปริมาณการใช้น้ำมันปิโตรเลียมลงได้
นอกจากจะเป็นการลดต้นทุนในการผลิตน้ำมันปาล์มดิบแล้ว
ยังสอดคล้องกับนโยบายของรัฐบาลในการอนุรักษ์พลังงานอีกด้วย

  ภาพรวมของอุตสาหกรรมปี 2553

ปาล์มน้ำมันจัดเป็นพืชเศรษฐกิจระดับแนวหน้าของโลก
อันเนื่องจากน้ำมันปาล์มสามารถตอบสนองความต้องการของมนุษย์ได้ทั้งในรูปของน้ำมันพืชเพื่อการบริโภคและเป็นวัตถุดิบที่ใช้ประโยชน์ในด้านอุตสาหกรรม
รวมทั้งใช้เป็นพลังงานทดแทนในรูปของไบโอดีเซล
ซึ่งความต้องการของตลาดจะเพิ่มมากขึ้นตามลำดับ
เป็นผลให้ราคาน้ำมันปาล์มมีแนวโน้มสูงขึ้นอย่างต่อเนื่อง
เป็นเหตุจูงใจให้เกษตรกรและผู้ประกอบการหันมาสนใจในการผลิตปาล์มน้ำมันมากขึ้น
โดยเฉพาะประเทศไทยมีการศึกษาพัฒนาการปลูกปาล์มน้ำมันและขยายพื้นที่ปลูกเรื่อยมาจนถึงปัจจุบันมีพื้นที่ปลูกประมาณ
4 ล้านไร่ และเก็บเกี่ยวได้แล้วรวม 3.60 ล้านไร่ ส่วนใหญ่ปลูกทางภาคใต้
เมื่อเปรียบเทียบกับพื้นที่ปลูกทั้งประเทศจำนวน 321 ล้านไร่
แล้วจะเห็นว่าพื้นที่ปลูกปาล์มน้ำมันมีเพียงร้อยละ 1.25 เท่านั้น
และพื้นที่ส่วนใหญ่มีข้อจำกัดด้านสภาพดินและน้ำ
การขยายพื้นที่ปลูกจะมาจากการที่เกษตรกรรายย่อยเพาะปลูกปาล์มบนพื้นที่แปลงเล็กแปลงน้อยตามที่สภาพแวดล้อมอำนวย
แต่ถ้าหากต้องการพัฒนาการปลูกปาล์มน้ำมันให้ทัดเทียมกับประเทศมาเลเซียและอินโดนีเซีย
เพื่อให้ต้นทุนการปลูกปาล์มน้ำมันลดลง จะต้องมีพื้นที่ขนาดใหญ่เพียงพอ
และอาจต้องอาศัยพื้นที่เช่าจากภาครัฐซึ่งในปัจจุบันเป็นไปได้ยาก
นอกจากนี้ในปีปัจจุบันราคายางพาราสูงขึ้นมาก ผลตอบแทนต่อไร่สูงกว่าปาล์มน้ำมัน 2 เท่าตัว
ทำให้เกษตรกรส่วนหนึ่งเลือกที่จะปลูกยางพาราแทนที่จะปลูกปาล์มน้ำมัน

ผลปาล์มสดและน้ำมันปาล์มดิบ

ปริมาณผลผลิตโดยรวมในปี 2553 ประมาณ 7.98 ล้านตัน-ผลปาล์มสด ลดลงจากปี 2552 ประมาณ
45,000 ตัน โดยผลผลิตต่ำสุดอยู่ในเดือนธันวาคม ที่ 330,650 ตัน สูงสุดในเดือนมีนาคมที่
950,535 ตัน ทั้งนี้ เป็นผลมาจากปริมาณน้ำฝนในช่วง 2-3 ปีที่ผ่านมาอยู่ในระดับต่ำที่
1,400-1,500 มิลลิเมตรต่อปี โดยเฉพาะปี 2553 ปริมาณน้ำฝนในช่วง 9
เดือนแรกมีน้อยมากเพียงประมาณ 800 มิลลิเมตรเท่านั้น ทำให้ต้นปาล์มที่มีอายุมากกว่า 10 ปี
จะแสดงอาการทางใบหักพับพร้อมๆ กับการฝ่อของช่อดอกตัวเมีย
ผลผลิตที่เก็บเกี่ยวได้ในครึ่งปีหลังส่วนใหญ่จะมาจากปาล์มที่มีอายุน้อยกว่า 10 ปี
เป็นผลให้มีผลผลิตต่ำและการกระจายตัวของผลผลิตไม่สม่ำเสมอ

[]

  ที่มา : กรมการค้าภายใน

การผลิตน้ำมันปาล์มดิบทั้งปี อยู่ที่ 1,287,510 ตัน ลดลงประมาณร้อยละ 4 จากปี 2552
อัตราการสกัดน้ำมัน (Oil Extraction Rate : OER) ในปี 2553
ของทั้งประเทศโดยเฉลี่ยอยู่ที่เพียงร้อยละ 16.4 ซึ่งเป็นระดับที่ค่อนข้างต่ำ
โดยมีปริมาณน้ำมันปาล์มคงเหลือในรูปน้ำมันปาล์มดิบ ณ สิ้นปี 2553 จำนวน 67,787 ตัน
(ตัวเลขจากกรมการค้าภายใน) เทียบเท่าเป็นระยะเวลาเพียง 2
สัปดาห์สำหรับอุปสงค์ทั้งจากการบริโภคและจากการผลิตไบโอดีเซล
ซึ่งนับเป็นระยะเวลาที่สั้นที่สุดในประวัติการณ์

[]

  ที่มา : กรมการค้าภายใน

คุณภาพผลปาล์มสด

คุณภาพผลปาล์มสดที่ชี้วัดด้วยอัตราการสกัดน้ำมัน พบว่าในช่วงเดือนมีนาคม-เมษายน 2553
อัตราการสกัดน้ำมันต่ำสุดที่ร้อยละ 12-13 ค่าเฉลี่ยรายเดือนประมาณร้อยละ 14.5
และค่อยๆเพิ่มขึ้นในเดือนต่อมา โดยมีอัตราการสกัดน้ำมันเฉลี่ยทั้งปีอยู่ในระดับต่ำเพียงร้อยละ 16.4
คาดว่าอัตราการสกัดน้ำมันในปี 2554 และ 2555 จะอยู่ประมาณร้อยละ 16-17
โดยอัตราการสกัดน้ำมันที่ต่ำลงอธิบายได้ด้วยเหตุผล 3 ประการคือ

-   ประการแรกเกิดมาจากความแห้งแล้งทำให้ผลปาล์มเหี่ยวแห้งทะลายจะไม่สมบูรณ์
    สุกแก่ไม่พร้อมกัน ทำให้มาตรฐานการเก็บเกี่ยวต่ำลงมากกว่าร้อยละ 10

-   ประการที่สองเป็นผลมาจากกำลังการผลิตส่วนเกินของโรงสกัดและผลปาล์มราคาสูง
    การขโมยผลปาล์มเกิดขึ้นทั่วไปทำให้ต้องเก็บเกี่ยวก่อนรอบเก็บเกี่ยวปกติ
    ผลปาล์มสดจึงมีคุณภาพต่ำ

-   ประการที่สามคือ การซื้อขายผลปาล์มสดผ่านลานเท
    ที่มีการบ่มแยกผลปาล์มร่วงออกจากทะลายและพ่นน้ำเพื่อให้น้ำหนักทะลายเพิ่มขึ้นก่อนนำไปส่งโรงงานสกัด
    คุณภาพของปาล์มทะลายจะต่ำลง
    ส่วนผลปาล์มร่วงที่แยกจำหน่ายอัตราการสกัดน้ำมันก็จะต่ำลงเช่นกัน

กำลังการผลิต

1. โรงสกัดน้ำมันปาล์มดิบ : การเพิ่มขึ้นของจำนวนโรงสกัดน้ำมันปาล์มจากประมาณ 43 โรงในปี
2542 จนในปัจจุบันมีโรงงานสกัดน้ำมันปาล์มดิบประมาณ 65 โรง
มีกำลังการผลิตของโรงงานรวมทั้งสิ้นประมาณ 18 ล้านตันผลปาล์มสดต่อปีนั้น
ยังคงสูงกว่าปริมาณผลปาล์มสดที่ออกสู่ตลาดในปี 2553 ที่ 8 ล้านตัน
จะเห็นว่ากำลังการผลิตของโรงสกัดน้ำมันปาล์มดิบมีมากกว่าอุปทานของผลปาล์มสดที่มีอยู่ในปัจจุบันกว่าร้อยละ
50
ภาวะความไม่สมดุลระหว่างอุปสงค์และอุปทานดังกล่าวส่งผลต่อเสถียรภาพราคาของน้ำมันปาล์มดิบซึ่งเป็นอุปสรรคสำคัญต่อการแข่งขันและการพัฒนาอุตสาหกรรมน้ำมันปาล์มของประเทศไทย

2. โรงกลั่นน้ำมันปาล์ม : ประเทศไทยมีโรงกลั่นน้ำมันปาล์ม ซึ่งเป็นอุตสาหกรรมปลายน้ำ จำนวน
12 แห่ง มีกำลังการผลิตทั้งสิ้นประมาณ 2 ล้านตัน-วัตถุดิบต่อปี
และอัตราการใช้กำลังการผลิตอยู่ที่ประมาณร้อยละ 75
การแข่งขันในอุตสาหกรรมการกลั่นน้ำมันปาล์มไม่รุนแรงมากนัก
เพราะการเข้ามาของผู้ประกอบการรายใหม่มีค่อนข้างจำกัด
เนื่องจากเป็นการลงทุนที่ต้องการเงินทุนสูง ต้องอาศัยความรู้ความชำนาญและเทคโนโลยีระดับสูง

3. เนยเทียมและไขมันพืชผสม :
คาดการณ์ว่าอัตราการใช้กำลังการผลิตของอุตสาหกรรมนี้จะต่ำกว่าร้อยละ 50
ในปัจจุบันมีผู้ประกอบการรายใหญ่ในธุรกิจนี้อยู่ประมาณ 4 - 5 ราย
โดยบริษัทมีส่วนแบ่งทางการตลาดสูงสุดในส่วนของธุรกิจเบเกอรี่สำหรับร้านค้าปลีก

สถานการณ์ตลาดและราคาน้ำมันปาล์ม

ในปี 2553 ราคาน้ำมันปาล์มดิบในตลาดโลกโดยเฉลี่ยสูงกว่าปี 2552 โดยในเดือนกรกฏาคม
ราคาน้ำมันปาล์มดิบในตลาดล่วงหน้ากำหนดส่งมอบเดือนที่สามของประเทศมาเลเซีย (Bursa
Malaysia Derivatives : 3^(rd) Month) ปิดแตะระดับต่ำสุดของปีที่ 2,270 ริงกิตต่อตัน
และปิดแตะระดับสูงสุดของปีในเดือนธันวาคม ที่ 3,788 ริงกิตต่อตัน เฉลี่ยแล้วทั้งปี 2553
ราคาน้ำมันปาล์มดิบในตลาดล่วงหน้ากำหนดส่งมอบเดือนที่สามของประเทศมาเลเซีย อยู่ที่ประมาณ
2,714 ริงกิตต่อตัน เปรียบเทียบกับ 2,232 ริงกิตต่อตันในปี 2552 คิดเป็นเพิ่มขึ้นถึงร้อยละ 22

ส่วนสถานการณ์ด้านราคาน้ำมันปาล์มดิบในประเทศในปี 2553
ราคาเฉลี่ยรายเดือนแกว่งตัวอย่างมาก โดยแกว่งตัวอยู่ในช่วงระหว่าง 25.38 – 43.80
บาทต่อกิโลกรัม (เทียบกับ 21.48 – 27.51 บาทต่อกิโลกรัมในปี 2552)
ในขณะที่ราคาเฉลี่ยรายเดือนของผลปาล์มสดในประเทศเคลื่อนไหวอยู่ระหว่าง 3.63 – 7.40
บาทต่อกิโลกรัม (เทียบกับ 3.14 – 4.70 บาทต่อกิโลกรัมในปี 2552)
(ตัวเลขจากกรมการค้าภายใน) โดยมีราคาเฉลี่ยทั้งปีของผลปาล์มสดและน้ำมันปาล์มดิบที่ 4.83
และ 29.10 บาทต่อกิโลกรัม (เมื่อเปรียบเทียบกับปี 2552 ที่ 3.99 และ 24.33
บาทต่อกิโลกรัม)

[]ที่มา : กรมการค้าภายใน

วิกฤตการณ์น้ำมันปาล์มปี 2553

ในช่วงเดือนตุลาคม – มกราคมของทุกปี ผลปาล์มจะออกสู่ตลาดน้อยกว่าปกติ แต่ในปี 2553
เนื่องจากสภาวะอากาศที่แห้งแล้งในช่วงครึ่งแรกของปี ส่งผลให้ปาล์มออกผลน้อยกว่าปกติอย่างมาก
นอกจากนั้นภาวะน้ำท่วมภาคใต้ ยังมีส่วนทำให้ผลผลิตลดลงและเป็นอุปสรรคในการเก็บเกี่ยวผลปาล์ม
ประกอบกับอุปสงค์จากผู้ผลิตไบโอดีเซลที่มีมากขึ้น จากการประกาศใช้ B3 ในเดือนกรกฎาคม 2553
ยิ่งส่งผลกระทบทำให้ราคาผลปาล์มสดสูงขึ้นโดยฉับพลันตั้งแต่เดือนตุลาคม จากราคาเฉลี่ยที่ 5.67
บาท/กิโลกรัมเป็น 7.40 บาท/กิโลกรัมในเดือนธันวาคม
ซึ่งเมื่อเทียบกับอดีตที่ราคาผลปาล์มสดเคลื่อนไหวอยู่ระหว่าง 3 - 4 บาท/กิโลกรัม

[]

การเพิ่มขึ้นอย่างมากของราคาผลปาล์มดังกล่าว ส่งผลต่อเนื่องโดยตรงต่อการผลิตน้ำมันปาล์มดิบ
ซึ่งผลกระทบนั้นยิ่งมากขึ้นจากอัตราการสกัดน้ำมันปาล์มที่ลดลงโดยเฉพาะในครึ่งปีหลัง
ทำให้ราคาน้ำมันปาล์มดิบสูงขึ้นอย่างรวดเร็วจากเฉลี่ยในเดือนตุลาคมที่ 31.01 บาท/กิโลกรัมเป็น
43.80 บาท/กิโลกรัมในเดือนธันวาคม (โดยราคาน้ำมันปาล์มดิบสูงสุดในประวัติการณ์ที่ 70
บาท/กิโลกรัมเมื่อวันที่ 1 กุมภาพันธ์ 2554) การเพิ่มขึ้นของราคาน้ำมันปาล์มดิบดังกล่าว
เป็นเหตุให้ผู้ผลิตไม่สามารถผลิตน้ำมันปาล์มบรรจุขวดออกสู่ตลาดได้
เนื่องจากต้นทุนการผลิตกว่าร้อยละ 80 มาจากน้ำมันปาล์มดิบ
การที่จะซื้อน้ำมันปาล์มดิบมาในราคาปัจจุบันเพื่อนำมาผลิตน้ำมันปาล์มบริสุทธิ์บรรจุขวดซึ่งราคาจำหน่ายปลีกถูกควบคุม
ย่อมทำให้ผู้ผลิตประสบกับภาวะขาดทุน ทั้งนี้ ยังไม่ได้พิจารณาค่าใช้จ่ายในการผลิตในด้านอื่นๆ ได้แก่
ค่ากลั่นน้ำมันบริสุทธิ์ ค่าบรรจุภัณฑ์ ค่าขนส่ง และค่าการตลาด

อย่างไรก็ตาม ในอดีตน้ำมันปาล์มบรรจุขวดถูกควบคุมราคาไว้ที่ 38 บาท/ลิตร
โดยอ้างอิงมาจากราคาน้ำมันปาล์มดิบที่ 22.50 บาท/กิโลกรัม และราคาผลปาล์มสดที่ 3.50
บาท/กิโลกรัม แต่จากการที่ราคาน้ำมันปาล์มดิบในปี 2553
มีความผันผวนอย่างมากและปรับตัวสูงขึ้นอย่างต่อเนื่อง โดยเฉพาะช่วงไตรมาสสุดท้ายของปี
กรมการค้าภายในจึงมีการปรับเพดานราคาขายปลีกสำหรับน้ำมันปาล์มบรรจุขวดโดยให้มีผลบังคับใช้ในวันที่
8 มกราคม 2554 จาก 38 เป็น 47 บาทต่อลิตร (รวมภาษีมูลค่าเพิ่ม) ในขณะที่ในปี 2550
มีการปรับเพดานราคาดังกล่าว 2 ครั้ง ในปี 2551 ก็มีการปรับอีก 2 ครั้ง แต่ในปี 2552
ไม่มีการปรับเพดานราคา อย่างไรก็ตาม
ราคาน้ำมันปาล์มดิบและราคาผลปาล์มสดได้ปรับตัวสูงขึ้นกว่า 2 เท่า
ทำให้ราคาควบคุมของน้ำมันปาล์มบรรจุขวดไม่สอดคล้องกับต้นทุนราคาน้ำมันปาล์มดิบ

ผลกระทบจากการที่น้ำมันปาล์มดิบมีราคาสูงเป็นประวัติการณ์ในปี 2553
ยังเกิดขึ้นต่อเนื่องไปถึงอุตสาหกรรมอาหารที่เกี่ยวข้อง ได้แก่ อุตสาหกรรมอาหารสำเร็จรูป
อุตสาหกรรมบะหมี่กึ่งสำเร็จรูป อุตสาหกรรมนมข้นหวาน ครีมเทียม
รวมถึงอุตสาหกรรมร้านอาหารและโรงแรม ซึ่งล้วนแต่จะต้องมีต้นทุนที่สูงขึ้นอย่างมาก
และอาจผลักภาระไปยังกลุ่มผู้บริโภคต่อไป
ภาวะดังกล่าวยังคงมีต่อเนื่องไปยังผู้ประกอบการในอุตสาหกรรมที่ใช้น้ำมันปาล์มเป็นวัตถุดิบ
ซึ่งจะสร้างความเสียหายต่อเศรษฐกิจโดยรวม เช่น การลดการจ้างงาน
การขาดแคลนสินค้าอุปโภคและบริโภค และการส่งออก เป็นต้น

[]

ปริมาณน้ำมันปาล์มคงเหลือในระบบลดลงอย่างมากจาก 133,024 ตัน-น้ำมันปาล์มดิบ ณ
สิ้นเดือนตุลาคม เหลือเพียง 67,787 ตัน ณ สิ้นเดือนธันวาคม
นับเป็นระดับที่ต่ำมากเมื่อเทียบกับปริมาณน้ำมันปาล์มคงเหลือในภาวะปกติที่ประมาณ 120,000 –
130,000 ตัน ซึ่งถือเป็นภาวะการขาดแคลนที่วิกฤติอย่างมาก อย่างไรก็ตาม
คณะกรรมการนโยบายปาล์มน้ำมันแห่งชาติ ในคราวประชุมเมื่อวันที่ 6 มกราคม 2554
เห็นชอบให้องค์การคลังสินค้านำเข้าน้ำมันปาล์มดิบแยกไข (Crude Palm Olein) จำนวน
30,000 ตัน ภายใต้กรอบความตกลงเขตการค้าเสรีอาเซียน (AFTA)
และจัดสรรให้สมาชิกสมาคมโรงกลั่นน้ำมันปาล์มตามสัดส่วนการรับซื้อผลผลิตน้ำมันปาล์มดิบในประเทศปี
2553 โดยให้นำเข้าให้เสร็จสิ้นภายในเดือนมกราคม 2554
และต่อมาคณะกรรมการนโยบายปาล์มน้ำมันแห่งชาติ ในคราวประชุมอีกครั้งเมื่อวันที่ 1 กุมภาพันธ์
2554 ได้อนุมัติให้นำเข้าน้ำมันปาล์มดิบแยกไข (Crude Palm Olein) อีกจำนวน 120,000 ตัน
ภายใต้กรอบความตกลงเขตการค้าเสรีอาเซียน (AFTA) เช่นเดิม
โดยให้นำเข้าเสร็จสิ้นภายในเดือนมีนาคม 2554

[]

ผลกระทบสำคัญอีกด้านหนึ่งจากการที่ราคาน้ำมันปาล์มในประเทศสูงขึ้นอย่างมาก คือ
การลักลอบนำเข้าน้ำมันปาล์มราคาถูกจากประเทศเพื่อนบ้าน
โดยวิธีการจะมีทั้งการลักลอบทางตรงและทางอ้อม ซึ่งได้แก่
การนำเข้าน้ำมันปาล์มโดยหลีกเลี่ยงการสำแดงพิกัดศุลกากรของสินค้าน้ำมันปาล์มในรูปแบบต่างๆ

แนวทางแก้ไขปัญหาระยะยาวโดยภาครัฐ

ในการประชุมคณะรัฐมนตรีเมื่อวันที่ 11 มกราคม 2554
มีการเสนอแนวทางแก้ไขปัญหาระยะยาวของอุตสาหกรรมปาล์มน้ำมันและน้ำมันปาล์มไว้ดังนี้

(1) การจัดตั้งกองทุนรักษาเสถียรภาพราคาน้ำมันพืชปาล์ม
ข้อเสนอให้จัดตั้งกองทุนเพื่อบริหารปาล์มน้ำมันและน้ำมันปาล์มทั้งระบบ
เพื่อให้ราคาน้ำมันพืชปาล์มมีเสถียรภาพเช่นเดียวกับการใช้กองทุนน้ำมันเชื้อเพลิง
เป็นกลไกในการรักษาระดับราคาน้ำมันเชื้อเพลิง
ซึ่งจะได้มีการหารือกับผู้เกี่ยวข้องในแนวทางการจัดตั้งกองทุนฯ
พร้อมทั้งศึกษาวิธีปฏิบัติเพื่อให้สามารถบริหารจัดการกองทุนดังกล่าว

(2) การจัดระเบียบการค้าผลปาล์มเพื่อให้เกิดความเป็นธรรมทางการค้า
เห็นควรให้กรมการค้าภายใน กระทรวงพาณิชย์ พิจารณาจัดระเบียบผู้รับซื้อผลปาล์ม (ลานเท)
ซึ่งมีจำนวนมากรายทำให้เกิดการแย่งซื้อผลปาล์ม รวมทั้งมีพฤติกรรมในการใช้สารเคมี (ฟอร์มาลีน)
ในการทำให้ผลปาล์มหลุดจากทะลาย ซึ่งเป็นสารที่มีอันตรายต่อผู้บริโภค
โดยอาจจำเป็นต้องใช้อำนาจตามพระราชบัญญัติว่าด้วยราคาสินค้าและบริการ พ.ศ. 2542
และพระราชบัญญัติชั่งตวงวัด พ.ศ. 2542 เข้มงวดในการตรวจสอบเครื่องชั่งของลานเท

(3) การบริหารปริมาณสินค้าคงคลังให้อยู่ในระดับที่คล่องตัว โดยกำหนดให้มีปริมาณในระดับที่
150,000 ตัน (Buffer Stock)
และให้กระทรวงพาณิชย์เป็นแกนในการติดตามสถานการณ์ด้านปริมาณและกำหนดแนวทางในการรักษาระดับปริมาณน้ำมันปาล์มให้มีเสถียรภาพ
ในกรณีที่ปริมาณสต็อคน้ำมันปาล์มต่ำกว่าระดับ 120,000 ตัน ถือว่าสต็อคต่ำเข้าขั้นวิกฤต
(Critical Stock) จำเป็นจะต้องให้มีการนำเข้าน้ำมันปาล์มอย่างเร่งด่วน
และเห็นควรบริหารให้มีสต็อคปกติ (Buffer Stock) ที่ระดับ 150,000 ตัน
เพื่อให้เกิดความคล่องตัวในระบบการจำหน่ายน้ำมันพืชปาล์มในประเทศ ทั้งในด้านการบริโภค
ภาคอุตสาหกรรมและพลังงานทดแทน

นอกจากแนวทางแก้ไขปัญหาที่เสนอโดยภาครัฐดังกล่าวข้างต้น
ซึ่งยังคงมีคำถามในเรื่องวิธีการปฏิบัติที่ชัดเจน
ภาครัฐควรจะพิจารณาเรื่องการเปิดเสรีนำเข้าน้ำมันปาล์มภายใต้กรอบการค้าเสรีอาเซียน (AFTA)
อย่างจริงจัง ซึ่งโดยหลักการ ภาษีนำเข้าน้ำมันปาล์มภายใต้กรอบการค้าเสรีอาเซียน (AFTA)
จะต้องลดลงเหลือร้อยละ 5 ตั้งแต่วันที่ 1 มกราคม 2546

บริษัทยังตระหนักถึงความมีศักยภาพและกลไกของ AFTA
ในการพัฒนาอุตสาหกรรมน้ำมันปาล์มของไทยให้เติบโตอย่างยั่งยืนในระยะยาว
ซึ่งจะเป็นการสนับสนุนให้ผู้ประกอบการที่เกี่ยวข้องในอุตสาหกรรมสามารถแข่งขันกันได้อย่างเต็มที่และบนพื้นฐานเดียวกัน
การลักลอบนำเข้าน้ำมันจากชายแดนก็จะหมดไปโดยทันที นอกจากนั้น
ยังทำให้การเลี่ยงภาษีมูลค่าเพิ่มก็จะลดลงไปด้วย อย่างไรก็ตาม ในทางปฏิบัติ การนำเข้าภายใต้
AFTA ดังกล่าวสามารถปฏิบัติได้ภายใต้กฏกติกาและหลักเกณฑ์ซึ่งกำหนดโดยคณะรัฐมนตรี
และภายใต้การดูแลการนำเข้าโดยองค์การคลังสินค้า

  คาดการณ์ปริมาณและแนวโน้มราคาน้ำมันปาล์มปี 2554

ภาวะความแห้งแล้งในปี 2553 คาดว่าจะทำให้ผลผลิตต่อไร่ในปี 2554 และ 2555 ลดลง
ในขณะที่ปริมาณผลปาล์มสดโดยรวมคาดว่าคงที่ในระดับ 8 ล้านตันผลปาล์มสดต่อปี
เนื่องจากพื้นที่เพาะปลูกที่ให้ผลผลิตมีมากขึ้น โดยอัตราการสกัดน้ำมันในปี 2554
คาดว่าจะใกล้เคียงกับปี 2553 โดยเคลื่อนไหวอยู่ระหว่างร้อยละ 16 - 17

ด้านราคาผลปาล์มสดและน้ำมันปาล์มน่าจะยังคงสูงในระดับที่น่าพอใจสำหรับผู้ผลิต
เนื่องจากมีการใช้น้ำมันปาล์มเป็นพลังงานทดแทนน้ำมันดีเซลในสัดส่วนสูงขึ้นอย่างต่อเนื่อง
โดยคาดการณ์ราคาผลปาล์มสดและน้ำมันปาล์มดิบปี 2554 จะอยู่ที่ระดับ 6.50 และ 39
บาท/กิโลกรัมตามลำดับ ถึงแม้จะมีการเปิดตลาดการค้าเสรี AFTA โดยสมบูรณ์ก็ตาม

  พัฒนาการด้านผลผลิต

เมื่อปาล์มน้ำมันเป็นพืชเศรษฐกิจที่มีอนาคตสำหรับเกษตรกรไทย
ทั้งภาครัฐและเอกชนจึงควรให้ความสนใจในการพัฒนาประสิทธิภาพการผลิตให้ได้ผลผลิตสูงเพื่อเพียงพอกับความต้องการและให้ผลตอบแทนทางเศรษฐกิจเพิ่มขึ้น
ทั้งนี้จะต้องมีการศึกษาวิจัยและปรับปรุงพันธุ์ปาล์มให้เหมาะกับสภาพแวดล้อมและสภาพภูมิอากาศ
ประกอบกับสนับสนุนและลงมือปฏิบัติในการจัดการสิ่งแวดล้อมให้เหมาะสมกับปาล์มน้ำมันเพื่อให้เกิดความสมดุลเหมาะสมกับการเจริญเติบโตและให้ผลผลิตที่ดี
รวมทั้งการใช้หลักการปฎิบัติทางการเกษตรที่ดี (Good Agricultural Practices)
ในการเพาะปลูกปาล์มน้ำมัน

  แนวโน้มการเจริญเติบโตของอุตสาหกรรมน้ำมันปาล์ม

  1. ไบโอดีเซล

จากแนวคิดที่ว่าประเทศไทยเป็นประเทศเกษตรกรรม
ซึ่งสามารถผลิตอาหารบริโภคในประเทศได้เพียงพอและมีอุปทานส่วนเกินเหลือพอที่จะส่งออก
จึงมีความได้เปรียบในการพัฒนาพืชพลังงาน เพื่ออนุรักษ์สิ่งแวดล้อม ลดภาวะโลกร้อน
และหลีกเลี่ยงการพึ่งพาน้ำมันปิโตรเลียม
ไบโอดีเซลจึงถูกนำมาเป็นแหล่งพลังงานทางเลือกทดแทนน้ำมันดีเซลและมีบทบาทสำคัญในปัจจุบัน
ส่งผลให้มีการผลิตไบโอดีเซลจากน้ำมันปาล์มกันอย่างแพร่หลาย ทำให้ราคาน้ำมันปาล์ม
นอกจากจะขึ้นอยู่กับผลผลิตแล้ว ยังถูกผูกกับราคาน้ำมันปิโตรเลียมด้วย
การผลิตไบโอดีเซลในประเทศไทยจะได้รับการสนับสนุนจากภาครัฐ
เพื่อเป็นแรงจูงใจให้ผู้ประกอบการเข้ามาลงทุนในธุรกิจนี้มากขึ้น
และเพื่อมาดูดซับส่วนเกินของผลผลิตในตลาด
ซึ่งจะเป็นการช่วยรักษาเสถียรภาพของราคาผลปาล์มและน้ำมันปาล์มในประเทศ

  --------------------------------- -------------------- ------- ------- ------- -------
                                    ความต้องการไบโอดีเซล                           

                                    2551                 2552    2553E   2554F   2555F

                                    B2                           B3      B5      

  ความต้องการ B100 (ล้านลิตร/วัน)       1.16                 1.33    2.07    3.02    3.40

  ความต้องการน้ำมันปาล์มดิบ (CPO)        0.39                 0.45    0.68    1.02    1.06
  (ล้านตัน/ปี)                                                                      
  --------------------------------- -------------------- ------- ------- ------- -------

  ที่มา : กระทรวงพลังงาน

ในปีที่ผ่านมา ผลผลิตปาล์มน้ำมันออกน้อยลง ประกอบกับอุปสงค์จากผู้ผลิตไบโอดีเซลที่มีมากขึ้น
จากการประกาศใช้ B3 จึงเกิดภาวะการขาดแคลนน้ำมันปาล์มอย่างหนักในช่วงไตรมาสที่ 4
ส่งผลกระทบทำให้ราคาน้ำมันปาล์มสูงขึ้นอย่างเป็นประวัติการณ์ดังที่ได้กล่าวไปแล้ว
ในขณะที่ราคาน้ำมันปาล์มบริสุทธิ์บรรจุขวดถูกควบคุมราคาจำหน่ายปลีก
ส่วนน้ำมันไบโอดีเซลนั้นมีการตั้งกรอบราคาซื้อน้ำมันปาล์มดิบไว้ที่ราคาที่ตลาดมาเลเซีย บวก 3 บาท
โดยกระทรวงพลังงาน
แต่ต่อมาได้มีการปรับสูตรการคิดราคาเป็นการปล่อยลอยตัวในช่วงปลายปีที่ผ่านมา
ลักษณะดังกล่าวทำให้เกิดการเหลื่อมล้ำและบิดเบือนกลไกตลาด
เนื่องจากผู้ผลิตน้ำมันปาล์มดิบจะเลือกที่จะขายให้กับผู้ผลิตไบโอดีเซลก่อน
เพราะให้ราคาสูงกว่าโดยเปรียบเทียบ
ยิ่งส่งผลให้เกิดการแย่งซื้อน้ำมันปาล์มดิบที่รุนแรงมากขึ้นระหว่างอุตสาหกรรมที่ใช้น้ำมันปาล์บดิบสำหรับผลิตน้ำมันพืชเพื่อบริโภคกับอุตสาหกรรมไบโอดีเซล

ดังนั้น การที่กระทรวงพลังงานกำลังพิจารณาบังคับให้บริษัทผู้ค้าน้ำมันทุกแห่งจำหน่ายน้ำมันไบโอดีเซล
B5 ในปี 2554 ซึ่งกรณีดังกล่าวจะทำให้เกิดความต้องการไบโอดีเซล B100 วันละประมาณ 3
ล้านลิตร หรือคิดเป็นปริมาณน้ำมันปาล์มดิบถึงปีละ 1 ล้านตัน
หากภาครัฐไม่มีแนวนโยบายในการปกป้องอุตสาหกรรมอาหาร
หรือมีมาตรการเสริมเพื่อแยกให้ชัดเจนระหว่างพืชที่จะปลูกเพื่อเป็นอาหารและพืชที่ปลูกเพื่อนำไปผลิตพลังงานทดแทน
โครงสร้างราคาของอุตสาหกรรมผลิตอาหารจะมีความผันผวน
และวิกฤติการณ์การขาดแคลนน้ำมันปาล์มจะยิ่งส่งผลกระทบอย่างรุนแรงกว่าปีที่ผ่านมา

  2. อุตสาหกรรมการผลิตเมล็ดพันธุ์และต้นกล้าปาล์มน้ำมัน

ตามแผนพัฒนาปาล์มน้ำมันปี 2551-2555 กระทรวงเกษตรฯ กำหนดงบประมาณไว้ที่ 9,500
ล้านบาท เพื่อขยายพื้นที่ปลูกปาล์มอีกจำนวน 2.5 ล้านไร่
โดยเป็นการเปลี่ยนเป็นปาล์มพันธุ์ดีในพื้นที่นาร้าง ทิ้งร้าง สวนผลไม้ที่ให้ผลตอบแทนต่ำ
ป่าเสื่อมโทรม พื้นที่ดินเปรี้ยว และพื้นที่ปลูกยางในที่ลุ่ม และเมื่อรวมกับพื้นที่เดิมก่อนประกาศแผนอีก
3 ล้านไร่ จะทำให้ไทยมีพื้นที่ปลูกปาล์มทั้งสิ้นประมาณ 5.5 ล้านไร่
ซึ่งคาดว่าจะได้ผลผลิตปาล์มน้ำมันประมาณ 9 ล้านตัน
ก็จะเพียงพอต่อการขยายตัวของอุตสาหกรรมไบโอดีเซล B5

เมื่อราคาผลปาล์มสดมีความคงที่ในระดับสูงเป็นที่พอใจของเกษตรกรผู้ปลูกปาล์มแล้ว
ยังเป็นแรงจูงใจให้พวกเขาหันมาสนใจในแนวทางการเพิ่มผลผลิต/ไร่ให้มากขึ้น ทั้งการเลือกพันธุ์ดี
การใช้ปุ๋ย การอนุรักษ์ดินและน้ำ ตลอดจนการเก็บเกี่ยวที่ได้มาตรฐาน
นอกจากนั้นจะมีการขยายพื้นที่ปลูกปาล์ม และจะมีการปลูกปาล์มทดแทนยางพารามากขึ้นในอนาคต
การผลิตเมล็ดพันธุ์ดีและต้นกล้าปาล์มน้ำมันพันธุ์ดีเป็นอุตสาหกรรมต้นน้ำที่ต้องให้ความสำคัญเป็นอันดับต้นๆ
ในการกำหนดประสิทธิภาพของผลผลิตปาล์มน้ำมัน เนื่องจากการใช้เมล็ดพันธุ์ดี
นอกจากจะให้ผลผลิตต่อไร่ที่สูงแล้วยังให้ปริมาณน้ำมันต่อทะลายปาล์มที่สูงขึ้นด้วย
อันจะมีผลทำให้ได้ผลผลิตเพิ่มขึ้นร้อยละ 40 เมื่อเปรียบเทียบกับการเพาะปลูกที่ใช้พันธุ์คุณภาพไม่ดี

  3. การใช้ประโยชน์จากวัสดุที่เหลือใช้และของเสียของโรงงานอุตสาหกรรม

  น้ำมันปาล์ม

อุตสาหกรรมน้ำมันปาล์มเป็นอุตสาหกรรมที่ก่อให้เกิดวัสดุที่เหลือจากกระบวนการผลิตมากกว่าร้อยละ
60 ของวัตถุที่ป้อนเข้าสู่กระบวนการผลิตทั้งหมด
ผลกระทบทางสิ่งแวดล้อมที่เกิดขึ้นมีสาเหตุจากกระบวนการสกัดน้ำมัน
เนื่องจากกระบวนการผลิตของอุตสาหกรรมน้ำมันปาล์มมีการใช้น้ำในปริมาณมากส่งผลให้เกิดน้ำเสียที่มีภาวะความสกปรกของสารอินทรีย์สูง
ดังนั้น
การใช้ประโยชน์จากน้ำเสียและเศษวัสดุจากปาล์มซึ่งเป็นแหล่งก๊าซชีวภาพและพลังงานชีวมวลที่สำคัญจึงเป็นวิธีการที่สามารถเพิ่มรายได้
และในขณะเดียวกันยังเป็นการช่วยลดมลพิษที่เกิดขึ้นต่อสิ่งแวดล้อมอีกด้วย
ปัจจุบันมีการตื่นตัวในเรื่องการพยายามลดภาวะเรือนกระจกซึ่งเป็นต้นเหตุของการเปลี่ยนแปลงสภาพภูมิอากาศ
ถึงแม้ว่าประเทศไทยไม่มีพันธกรณีที่จะต้องลดการปล่อยก๊าซคาร์บอนไดออกไซด์
แต่ประเทศไทยก็เป็นแหล่งหนึ่งที่ประเทศอุตสาหกรรมจะมาดำเนินโครงการลดก๊าซเรือนกระจกร่วมด้วย
เพื่อหวังจะได้รับส่วนแบ่งในรูปของคาร์บอนเครดิตที่ได้จากโครงการภายใต้กลไกการพัฒนาที่สะอาด
(Clean Development Mechanism: CDM)
และในขณะนี้มีโรงงานสกัดน้ำมันปาล์มดิบจำนวนหนึ่งเข้าร่วมโครงการดังกล่าว

  4. การต่อยอดของอุตสาหกรรมน้ำมันปาล์ม

ปาล์มน้ำมันเป็นพืชเศรษฐกิจที่สำคัญที่ควรได้รับการวิจัยพัฒนาอย่างครบวงจร เริ่มตั้งแต่การเพาะปลูก
การเก็บเกี่ยว การรักษาคุณภาพ การสกัด การใช้ประโยชน์ในอุตสาหกรรมต่อเนื่อง
การเพิ่มมูลค่าในผลิตภัณฑ์น้ำมันปาล์มในรูปแบบต่างๆ
การพัฒนาและแปรรูปผลิตภัณฑ์จากน้ำมันปาล์มให้เป็นผลิตภัณฑ์เคมีภัณฑ์พื้นฐาน (Oleochemical
Industry) จะเห็นว่า
ปาล์มน้ำมันสามารถพัฒนาการใช้ประโยชน์ไปในรูปแบบที่หลากหลายและสามารถเพิ่มมูลค่าในผลิตภัณฑ์น้ำมันปาล์มในรูปแบบต่างๆ

จากที่ได้อธิบายไปแล้วข้างต้น
อุตสาหกรรมน้ำมันปาล์มยังมีศักยภาพสูงทางด้านการใช้ประโยชน์พลังงานที่ได้จากเชื้อเพลิงชีวมวลและก๊าซชีวภาพ
จึงจัดเป็นอุตสาหกรรมประเภทหนึ่งที่เป็นแหล่งทางเลือกในด้านพลังงานทดแทน
โดยเฉพาะอย่างยิ่งในภาวะปัจจุบันที่ราคาน้ำมันปิโตรเลียมอยู่ในระดับสูง ดังนั้น
เพื่อที่จะเพิ่มขีดความสามารถในการแข่งขันทางธุรกิจ
และเพื่อสร้างความมั่นใจในการเป็นแหล่งพลังงานทางเลือก
อุตสาหกรรมน้ำมันปาล์มจึงจำเป็นที่จะต้องมีมาตรการที่เหมาะสมเพื่อสามารถรองรับการพัฒนาประสิทธิภาพไปสู่การปรับปรุงจัดการทางด้านพลังงานและสิ่งแวดล้อมในลำดับต่อไป
ในขณะที่ทางภาครัฐก็ต้องสนับสนุนโครงการปลูกปาล์มน้ำมันเพื่อเป็นพลังงานทดแทนอย่างเร่งด่วน
ทั้งนี้ในปี 2554 ภาครัฐก็จะบังคับใช้น้ำมันไบโอดีเซล B5 ดังนั้น คาดว่าในอนาคต
ความต้องการใช้น้ำมันปาล์มดิบจะเพิ่มขึ้นมากถึงปีละ 2,000,000-3,000,000 ตัน นอกจากนั้น
อุตสาหกรรมน้ำมันปาล์มยังสามารถต่อยอดไปสู่อุตสาหกรรมการแปรรูปขั้นสูงด้วยกระบวนการไบโอรีไฟนารี
(Bio-refinery) เพื่อผลิตเยื่อกระดาษ เยื่อไม้ และสร้างสารตั้งต้นอื่นๆ
สำหรับอุตสาหกรรมต่อเนื่องที่จะเกิดตามมาในภายหลัง

  5. การพัฒนาของอุตสาหกรรมเนยเทียมและไขมันพืชผสม

อุตสาหกรรมเนยเทียมและไขมันพืชผสมโดยรวมมีอัตราการขยายตัวโดยเฉลี่ยไม่มากนัก
โดยเฉพาะอย่างยิ่งในภาวะเศรษฐกิจที่ตกต่ำอย่างต่อเนื่อง
 ลูกค้าในภาคอุตสาหกรรมซึ่งนับว่าเป็นกลุ่มลูกค้าส่วนใหญ่จะชะลอการซื้อสินค้าที่เป็นวัตถุดิบลง
โดยจะลดปริมาณการสั่งซื้อให้เหลือปริมาณเพียงพอต่อการใช้เพื่อการผลิตในระยะสั้นๆ เท่านั้น
เมื่อเป็นเช่นนั้นจึงทำให้ผู้ผลิตและจำหน่ายในท้องตลาดใช้วิธีเปิดราคาขายที่ถูก
เพียงเพื่อต้องการขายสินค้าให้ได้ปริมาณที่มากกว่าที่เป็นอยู่ในปัจจุบัน
ซึ่งไม่ใช่กลยุทธ์การขายที่ยั่งยืน  ดังนั้น เพื่อที่จะดำรงไว้ซึ่งความสามารถในการแข่งขันในอนาคต
ผู้ผลิตและจำหน่ายในอุตสาหกรรมเนยเทียมและไขมันพืชผสม
มีแนวโน้มที่จะต้องปรับกลยุทธ์การขายเพื่อเพิ่มมูลค่า
โดยหันมาค้าขายในลักษณะการเป็นพันธมิตรในทางธุรกิจและเน้นการผลิตสินค้าที่มีคุณภาพดี
หรือมีคุณภาพที่พิเศษยิ่งขึ้น
เพื่อให้เหมาะกับการใช้ผลิตสินค้าของกลุ่มลูกค้าอุตสาหกรรมแต่ละประเภท  นอกจากนั้น
ยังต้องเน้นการวิจัยและพัฒนาสูตรเนยเทียมและไขมันพืชผสมใหม่ๆ ออกมาอย่างต่อเนื่อง
เพื่อที่จะพัฒนาคุณภาพของสินค้าสำหรับผู้บริโภค

  สภาพการแข่งขันในอุตสาหกรรม

อุตสาหกรรมน้ำมันพืช

จากที่ได้กล่าวไปแล้วข้างต้น ปัจจุบัน
ประเทศไทยยังมีปัญหาเรื่องผลปาล์มสดที่ไม่พอเพียงเมื่อเทียบกับกำลังการผลิตของโรงสกัดน้ำมันปาล์มทั้ง
65 โรงงาน
นับว่าเป็นปัจจัยสำคัญที่ทำให้เกิดการแข่งขันกันซื้อผลปาล์มสดจากเกษตรกรเพื่อลดต้นทุนการผลิตต่อหน่วยให้มากที่สุด
ทำให้บางครั้งไม่ได้ให้ความสำคัญของคุณภาพวัตถุดิบเท่าที่ควร นอกจากนี้ ยังมีปัจจัยที่ควบคุมไม่ได้
เช่น สภาพดินฟ้าอากาศ อันจะส่งผลโดยตรงต่อปริมาณผลปาล์มสดที่จะออกสู่ตลาดในแต่ละฤดูกาล
อีกทั้งปัจจัยภายนอก ได้แก่ ราคาตลาดโลก ราคาน้ำมันพืชชนิดอื่นที่ทดแทนกันได้
รวมถึงราคาน้ำมันปิโตรเลียม
ก็มีบทบาทสำคัญในการกำหนดราคาน้ำมันปาล์มดิบภายในประเทศเช่นเดียวกัน

ในอดีต ความผันผวนของราคาน้ำมันปิโตรเลียม รวมถึงนโยบายการแทรกแซงของภาครัฐ
โดยเฉพาะในช่วง 1 - 2 ปีที่ผ่านมา
ได้ส่งผลกระทบอย่างมากต่อโครงสร้างราคาน้ำมันปาล์มดิบของไทย
ทำให้ยากต่อการคาดการณ์ทิศทาง

ดังนั้นการมองแนวโน้มของอุตสาหกรรมน้ำมันปาล์มเรื่องของการพัฒนาและต่อยอดอุตสาหกรรมไปในระดับสูง
ยังคงเป็นคำถามว่าจะสามารถทำได้มากน้อยเพียงใด
เนื่องจากการพัฒนาอย่างเป็นระบบเพื่อทำให้เกิดอุตสาหกรรมต่อเนื่องตามมาอีกหลายประเภทต้องอาศัยการลงทุนสูง
เพื่อให้เกิดการประหยัดต่อขนาด (economy of scales)
แม้ว่าในปัจจุบันอุปทานส่วนเกินของน้ำมันปาล์มที่เหลือจากการบริโภค-อุปโภคขั้นพื้นฐานในประเทศเริ่มมีมากขึ้น
แต่การผันผวนของปริมาณและราคาน้ำมันปาล์ม
ยังคงเป็นปัญหาและอุปสรรคสำคัญในการทำให้ตลาดมีดุลยภาพพร้อมสำหรับการพัฒนาในลำดับต่อไป

การเปิดเสรี AFTA
นั้นจะเป็นเครื่องมือในการบรรเทาภาวะความผันผวนของตลาดน้ำมันปาล์มในประเทศได้
ในระยะยาว บริษัทยังตระหนักถึงความมีศักยภาพของ AFTA
ในการพัฒนาอุตสาหกรรมน้ำมันปาล์มของไทยให้เติบโตอย่างยั่งยืน เนื่องจาก AFTA
สามารถเพิ่มโอกาสในการพัฒนาและการต่อยอดไปสู่อุตสาหกรรมปลายน้ำที่ใช้เทคโนโลยี่ระดับสูง
ซึ่งเป็นโครงการลงทุนขนาดใหญ่เพื่อการประหยัดต่อขนาด โดยเฉพาะอุตสาหกรรมไบโอเคมีคอล
และไบโอดีเซล

อุตสาหกรรมเนยเทียมและไขมันพืชผสม

อุตสาหกรรมผลิตเนยเทียมและไขมันพืชผสม เป็นอุตสาหกรรมที่ต่อเนื่องจากการผลิตน้ำมันปาล์ม
ซึ่งใช้เป็นวัตถุดิบที่สำคัญในอุตสาหกรรมอาหาร ได้แก่ โรงงานทำขนมปัง โรงงานทำขนม ขบเคี้ยว
ร้านเบเกอรี่ และร้านอาหารฟาสต์ฟู้ต ซึ่งการเติบโตของการบริโภคเนยเทียมและไขมันพืชผสม
จะมีความสัมพันธ์โดยตรงกับการขยายตัวของเศรษฐกิจ จากการประมาณการของบริษัทฯ
การขยายตัวของการบริโภคเนยเทียมและไขมันพืชผสมอยู่ในอัตราที่สูงกว่าอัตราการขยายตัวของผลิตภัณฑ์มวลรวมภายในประเทศ
(GDP GROWTH) ของประเทศไทย

นอกจากนี้การเปลี่ยนแปลงพฤติกรรมการบริโภคของประชากรไทย
ก็เป็นปัจจัยที่สำคัญของการขยายตัวของตลาดเนยเทียมและไขมันพืชผสม
โดยในปัจจุบันผู้บริโภคได้หันมาบริโภคเค้ก ขนมปังชนิดต่างๆ ไอศครีม
และอาหารประเภททอดจากร้านอาหารฟาสต์ฟู้ด เพิ่มมากขึ้นเมื่อเทียบกับในอดีต
ซึ่งอาหารกลุ่มดังกล่าวต้องใช้เนยเทียมและไขมันพืชผสมเป็นวัตถุดิบหลัก
อนึ่งภาวะตลาดของเนยเทียมและไขมันพืชผสมโดยทั่วไปจะมียอดขายที่สูงในช่วงไตรมาสที่ 4 ของปี
ซึ่งเป็นช่วงเทศกาลเฉลิมฉลองต่างๆ เนื่องจากวัตถุดิบที่ใช้ในการผลิตเนยเทียมและไขมันพืชผสม
เป็นผลพลอยได้จากการกลั่นน้ำมันปาล์มดิบ
ดังนั้นผู้ผลิตเนยเทียมและไขมันพืชผสมที่ดำเนินธุรกิจโรงกลั่นน้ำมันปาล์มดิบเองจะมีข้อได้เปรียบมาก
เมื่อเทียบกับผู้ผลิตที่จะต้องไปซื้อวัตถุดิบจากโรงกลั่นน้ำมันปาล์ม
ซึ่งนอกจากจะมีปัญหาด้านการกำหนดราคาแล้ว
ยังมีปัญหาที่ไม่สามารถควบคุมระยะเวลาในการจัดส่งวัตถุดิบที่แน่นอนอีกด้วย

ข้อได้เปรียบอีกประการหนึ่งของบริษัทฯ
ในเรื่องกำลังการผลิตและความสามารถในการผลิตเนยเทียมและไขมันพืชผสมที่มีคุณภาพต่างกันในช่วงเวลาอันจำกัด
ทำให้บริษัทฯ สามารถบริการลูกค้าได้อย่างทั่วถึงทันตามกำหนดเวลา
เนื่องจากการจำหน่ายสินค้าประเภทนี้ขึ้นอยู่กับเทศกาล
นอกจากนี้เทคโนโลยีที่ใช้ในการผลิตเนยเทียมและไขมันพืชผสม
เพื่อให้ได้ผลิตภัณฑ์ที่มีลักษณะเฉพาะเจาะจงตามคุณสมบัติที่กำหนดโดยลูกค้า
และรวมถึงความสม่ำเสมอของคุณภาพของสินค้า
ก็ยังเป็นปัจจัยที่สำคัญของการแข่งขันในอุตสาหกรรมอีกด้วย

อุตสาหกรรมผักและผลไม้ 

ตลาดผักกระป๋องภายในประเทศ มีมูลค่าตลาด ประมาณ 800 – 1,000 ล้านบาท การขยายตัวของตลาดเฉลี่ย ประมาณร้อยละ 5 ถึงร้อยละ 7 ต่อปี สำหรับตลาดผลไม้กระป๋อง มีมูลค่าตลาดประมาณ 600 ล้านบาท ทั้งนี้คาดการณ์ว่าแนวโน้มความต้องการของผักและผลไม้กระป๋องในตลาดต่างประเทศจะเพิ่มสูงขึ้น นอกจากนี้การที่ประชากรมีความตื่นตัวและใส่ใจกับเรื่องสุขภาพมากขึ้น จะเป็นสิ่งกระตุ้นพฤติกรรมการบริโภคผักและผลไม้เพิ่มขึ้น อย่างไรก็ตาม อุตสาหกรรมประเภทนี้มีปัจจัยเสี่ยงในเรื่องความพอเพียงและคุณภาพของวัตถุดิบ เนื่องจากวัตถุดิบหลักเป็นผลผลิตจากภาคการเกษตร ผลผลิตที่ได้จะขึ้นอยู่กับฤดูกาล สภาพดินฟ้าอากาศ สภาวะแวดล้อม ซึ่งปัจจัยดังกล่าวอยู่นอกเหนือการควบคุม ส่งผลให้การคาดการณ์ด้านราคาและปริมาณวัตถุดิบที่ออกสู่ตลาดในแต่ละฤดูกาลเป็นไปได้ยาก อีกทั้งปัญหาด้านคุณภาพของวัตถุดิบที่ไม่สามารถควบคุมได้ ตลอดจนการคาดการณ์อุปสงค์และอุปทานของสินค้าในระดับที่เหมาะสม ที่สอดคล้องกับกำลังการผลิตและแผนการตลาดจึงทำได้ยาก การแข่งขันในปีที่ผ่านมาจะเป็นการแข่งขันด้านราคาเป็นหลัก ดังนั้นทางบริษัทฯ จึงต้องมีการปรับปรุงกระบวนการผลิต รวมทั้งการจัดหาวัตถุดิบให้มีประสิทธิภาพมากที่สุด เพื่อลดต้นทุนในการผลิตสินค้าให้สามารถแข่งขันในตลาดได้ โดยรักษามาตรฐานสินค้าให้เป็นที่ยอมรับของผู้บริโภคตลอดไป

  อุตสาหกรรมเครื่องดื่ม

  - เครื่องดื่มน้ำผลไม้

น้ำผลไม้เป็นอุตสาหกรรมการเกษตรแปรรูปประเภทหนึ่ง ที่มีความสำคัญต่อประเทศ
โดยเฉพาะอย่างยิ่งในช่วงที่ผลผลิตผลไม้สดมีปริมาณมากเกินความต้องการของตลาด
ซึ่งทำให้ระดับราคาตกต่ำ และเกิดความสูญเปล่าจากการเน่าเสียได้ง่าย
ดังนั้นการนำผลไม้สดดังกล่าวมาแปรรูปเป็นน้ำผลไม้จะทำให้สามารถสร้างมูลค่าเพิ่มให้กับผลผลิตทางการเกษตรให้สูงขึ้น
และลดความเสียหายที่เกิดจากข้อจำกัดของอายุการเก็บรักษาลงได้

ตั้งแต่อดีตตลาดน้ำผลไม้พร้อมดื่มในประเทศไทยมีอัตราการขยายตัวไม่สูงมากนัก
ด้วยเหตุผลที่ว่าผลไม้สดในประเทศมีอยู่มากมายหลายชนิดและมีให้รับประทานตลอดทั้งปี
เมื่อต้องการดื่มน้ำผลไม้ผู้บริโภคเองก็สามารถนำผลไม้สดมาคั้นดื่มเองได้
แต่ด้วยภาวะเศรษฐกิจและสภาพความเป็นอยู่ที่เปลี่ยนแปลงไป ความเร่งรีบ
ความห่วงใยในสุขภาพและการขยายตัวของประชากร พร้อมกับความสะดวกสบาย
กลายเป็นปัจจัยสำคัญที่กระตุ้นให้ธุรกิจน้ำผลไม้พร้อมดื่มในประเทศเติบโตอย่างต่อเนื่อง ประกอบกับ
กระแสการบริโภคอาหารเพื่อสุขภาพอนามัยขยายตัวอย่างต่อเนื่อง
โดยเฉพาะในกลุ่มผู้รักสุขภาพทั้งหลาย
น้ำผลไม้พร้อมดื่มจึงกลายมาเป็นสินค้าที่เข้ามาแทรกส่วนแบ่งการตลาดเครื่องดื่มที่ไม่มีแอลกอฮอล์ที่ได้รับความนิยม
ตอบรับกระแสชีวจิตที่เข้มข้นด้วยคุณภาพในราคาที่ผู้บริโภคยอมรับได้
ดังนั้นน้ำผลไม้จึงเป็นเครื่องดื่มสำเร็จรูปที่ได้รับความนิยมค่อนข้างมากอีกประเภทหนึ่งในปัจจุบัน
ทำให้มีผู้ผลิตสนใจที่จะเข้าสู่ตลาดน้ำผลไม้กันเป็นจำนวนมาก
ส่งผลให้ตลาดน้ำผลไม้ในปัจจุบันเกิดการแข่งขันที่สูงมากขึ้น ด้านการนำเข้าเครื่องดื่มน้ำผลไม้นั้น
ยังมีสัดส่วนที่น้อยอยู่เมื่อเทียบกับความต้องการบริโภคภายในประเทศ
เนื่องจากประเทศไทยยังมีความสามารถในการผลิตเพื่อรองรับกับความต้องการภายในประเทศ
ทั้งนี้การนำเข้าสินค้าเครื่องดื่มน้ำผลไม้จากประเทศต่างๆ ที่สำคัญ ได้แก่ สหรัฐอเมริกา จีน บราซิล
ไต้หวัน และออสเตรเลีย เป็นต้น

สำหรับความต้องการเครื่องดื่มน้ำผลไม้ในตลาดต่างประเทศนั้น
มีความต้องการไปในลักษณะเดียวกับของประเทศไทย เนื่องจากกระแสสุขภาพ
เป็นกระแสที่ได้รับความนิยมทั่วโลก และพฤติกรรมในกลุ่มวัยรุ่นและผู้สูงอายุ
ก็มีลักษณะคล้ายกันในตลาดยุคธุรกิจข้ามชาติ และกระแสโลกาภิวัฒน์
และสำหรับตลาดเครื่องดื่มน้ำผลไม้ที่คาดว่ามีความต้องการสูงขณะนี้ แม้จะยังเป็นตลาดญี่ปุ่น
และยุโรป แต่ตลาดที่มีความต้องการเพิ่มขึ้นต่อไปในอนาคต คือ
ตลาดในกลุ่มประเทศแถบลาตินอเมริกา และประเทศเพื่อนบ้าน อาทิ ไต้หวัน ฮ่องกง ลาว และพม่า
ซึ่งมีการเปิดประเทศ และเป็นคู่ค้าใหม่ ๆ ของประเทศไทยมากขึ้น

แม้ว่าความต้องการเครื่องดื่มน้ำผลไม้ของตลาดต่างประเทศจะมากขึ้นก็ตาม
แต่ภาวะการแข่งขันเพื่อส่งออกไปต่างประเทศนั้นก็รุนแรงมากขึ้นตามไปด้วย
เนื่องจากการเปิดเสรีในภูมิภาคต่าง ๆ ตามเงื่อนไขของ องค์การการค้าโลก (WTO)
เขตการค้าในอาเซียน (AFTA) และ เขตการค้าเสรีอเมริกาเหนือ (NAFTA)
ซึ่งหากผู้ผลิตในประเทศไทยไม่สามารถแก้ไขปัญหาการผลิตและการตลาดภายในประเทศได้
ก็อาจทำให้ศักยภาพการแข่งขันเครื่องดื่มน้ำผลไม้ของไทยลดลง
โดยในปัจจุบันคู่แข่งที่สำคัญของธุรกิจประเภทนี้ของไทย คือ ฟิลิปปินส์ อินโดนีเซีย และจีน
ซึ่งมีความหลากหลายและได้เปรียบตลาดผู้ผลิตไทยหลายด้าน เช่น คุณภาพวัตถุดิบ
และต้นทุนการผลิตที่ต่ำกว่า เป็นต้น

ทั้งนี้น้ำผลไม้พร้อมดื่มจะมีส่วนผสมของน้ำผลไม้แตกต่างกันไป
ขึ้นอยู่กับชนิดของผลไม้ที่นำมาเป็นวัตถุดิบและวิธีการผลิต โดยสามารถแบ่งออกได้เป็น 3 ประเภท
ดังนี้

1.  น้ำผลไม้ 100 % เช่น น้ำส้ม และ น้ำสับปะรด เป็นต้น

2.  น้ำผลไม้ 25 - 50 % เช่น น้ำฝรั่ง และน้ำมะม่วง ซึ่งไม่สามารถผลิตเป็นน้ำผลไม้พร้อมดื่ม
    100 % ได้ ต้องนำมาเจือจางและปรุงแต่งรสชาติก่อน

3.  น้ำผลไม้ ต่ำกว่า 25 %

ตลาดน้ำผลไม้พร้อมดื่ม มีมูลค่าตลาดรวมประมาณ 3,500 ล้านบาท โดยแบ่งเป็นน้ำผลไม้ 100%
หรือตลาดระดับบนมูลค่า 1,300 ล้านบาท หรือ ร้อยละ 37 ของมูลค่าตลาดรวม น้ำผลไม้ 25-50%
หรือตลาดระดับกลางมูลค่า 1,000 ล้านบาท หรือ ร้อยละ 28 ของมูลค่าตลาดรวม
และน้ำผลไม้ต่ำกว่า 25% หรือตลาดระดับล่างมีมูลค่า 1,200 ล้านบาท หรือ ร้อยละ 35
ของมูลค่าตลาดรวม
จากตัวเลขมูลค่าตลาดรวมแสดงให้เห็นว่าตลาดน้ำผลไม้ระดับบนจะมีอัตราขยายตัว ร้อยละ 15-20
ตลาดน้ำผลไม้ระดับกลางจะมีอัตราขยายตัว ร้อยละ 5-7
และตลาดน้ำผลไม้ระดับล่างจะมีอัตราขยายตัว ร้อยละ 10
ทั้งนี้แนวโน้มของอุตสาหกรรมเครื่องดื่มน้ำผลไม้ในประเทศยังคงมีอัตราการขยายตัวเพิ่มขึ้น
เนื่องจากปัจจุบันคนไทยยังคงมีปริมาณการบริโภคน้ำผลไม้น้อยมาก หรือเฉลี่ยคนละ 2 ลิตรต่อปี

อุตสาหกรรมเครื่องดื่มน้ำผลไม้ยังคงมีโอกาสเติบโตอย่างต่อเนื่อง
เนื่องจากปัจจัยทางการตลาดหลายด้าน เช่น การจัดกิจกรรมส่งเสริมการขาย
การขยายช่องทางการจัดจำหน่ายให้กว้างขึ้น
นอกจากนี้ยังมีการเพิ่มความหลากหลายของชนิดสินค้าทั้งในด้านรสชาติ ขนาดบรรจุ และด้านราคา
เป็นต้น ประกอบกับ กระแสความใส่ใจในสุขภาพของผู้บริโภคที่ยังคงอยู่อย่างต่อเนื่อง
และภาวะความเร่งรีบของวิถีชีวิตปัจจุบัน ทำให้ผู้บริโภคไม่มีเวลา
ดังนั้นแนวโน้มของเครื่องดื่มน้ำผลไม้ทุกชนิด เช่น น้ำฝรั่ง น้ำมะขาม น้ำลิ้นจี่ จะมีแนวโน้มที่ดี
อย่างไรก็ตาม การแข่งขันจะทวีความรุนแรงมากขึ้น ทั้งด้านราคาและที่ไม่ใช่ราคา เช่น
การแข่งขันในลักษณะการออกสินค้าใหม่ ๆ การจัดกิจกรรมส่งเสริมการขาย
และการโฆษณาประชาสัมพันธ์ผ่านสื่อต่าง ๆ เป็นต้น

  - เครื่องดื่มกาแฟกระป๋อง

กาแฟกระป๋องมีมูลค่าตลาดประมาณ 6,000 – 6,500 ล้านบาท อัตราการเติบโตประมาณร้อยละ
8-10 โดยมีเบอร์ดี้ เป็นผู้นำตลาดมีส่วนแบ่งประมาณร้อยละ 71 และเนสกาแฟประมาณร้อยละ 26
ด้านภาวการณ์แข่งขันในตลาดกาแฟกระป๋องเป็นไปอย่างรุนแรง
โดยผู้ประกอบการพยายามผลักดันให้ตลาดมีการขยายตัวจากการพัฒนาคุณภาพของผลิตภัณฑ์
เพิ่มรสชาติเพื่อเพิ่มทางเลือกให้กับผู้บริโภค และการกระจายสินค้า
ซึ่งเป็นกลยุทธ์ในการเจาะตลาดให้ถึงกลุ่มเป้าหมายมากที่สุดและรวดเร็วที่สุด
จากการแข่งขันที่เข้มข้นของตลาดภายในประเทศ
ทำให้ผู้ผลิตกาแฟกระป๋องบางรายหันไปหาตลาดส่งออก
โดยผู้ประกอบการเน้นการส่งออกไปจำหน่ายยังภูมิภาคเอเชียโดยเฉพาะอินโดจีน
เนื่องจากมีรสนิยมในการบริโภคกาแฟใกล้เคียงกับตลาดในประเทศไทย

  อุตสาหกรรมซอส และเครื่องปรุงรส

มูลค่าตลาดเครื่องปรุงรสอาหารมีขนาดใหญ่ประมาณ 9,700 ล้านบาท
และมีอัตราการขยายตัวของตลาดในแต่ละปีเฉลี่ยร้อยละ 10
ตลาดเครื่องปรุงรสอาหารสามารถแยกออกได้เป็นประเภทใหญ่ๆ คือ น้ำปลา ซอส เครื่องแกง
ผงปรุงรส และเครื่องปรุงรสอาหารอื่นๆ โดยเฉพาะซอสหอยนางรมหรือน้ำมันหอย
ในด้านการแข่งขัน บริษัทฯ จะเน้นที่ความแข็งแกร่งของตราสินค้า
และจุดเด่นของผลิตภัณฑ์ในการสร้างตลาดให้เป็นที่ยอมรับ ทั้งในด้านคุณภาพและรสชาติของผลิตภัณฑ์
เต้าเจี้ยวเต็มเม็ด น้ำจิ้มสุกี้ น้ำจิ้มไก่ และซอสหอยนางรม

ปัจจุบันกระแสความนิยมบริโภคเครื่องปรุงรสอาหารในประเทศเพิ่มขึ้นอย่างมาก
ทำให้ตลาดเครื่องปรุงรสอาหารขยายตัวอย่างรวดเร็ว
เนื่องจากคนไทยยอมรับและบริโภคเครื่องปรุงรสที่มีความหลากหลายมากขึ้น
ส่วนตลาดในต่างประเทศความนิยมเครื่องปรุงรสอาหารจากประเทศไทยเริ่มขยายตัวไปสู่การวางจำหน่ายบนชั้นในซุปเปอร์มาร์เก็ตใหญ่ๆ
จากที่เคยจำกัดตัวอยู่ในร้านขายของชำของชาวเอเชีย
เนื่องจากชาวต่างชาติหันมานิยมรับประทานอาหารไทยมากขึ้น
รวมทั้งการขยายตัวของธุรกิจร้านอาหารและภัตตาคารไทยในต่างประเทศ
ทำให้อาหารไทยเป็นที่รู้จักมากยิ่งขึ้น
ซึ่งเป็นปัจจัยหนุนให้มูลค่าการส่งออกเครื่องปรุงรสอาหารของไทยมีแนวโน้มเติบโตอย่างต่อเนื่อง

จำนวนคู่แข่งขัน และขนาดของบริษัทเมื่อเทียบกับคู่แข่ง

กลุ่มผลิตภัณฑ์น้ำมันปาล์ม

พื้นที่เพาะปลูกปาล์มน้ำมันในประเทศไทยส่วนใหญ่อยู่ในเขตจังหวัดกระบี่มากที่สุด รองลงมาคือ
สุราษฎร์ธานี ชุมพร ตรัง และในจังหวัดอื่นๆ ทั้งนี้สามารถแบ่งผู้ปลูกปาล์มน้ำมันออกเป็น 3 ประเภท
ดังนี้

- บริษัทผู้ปลูก ประมาณ 174 ราย พื้นที่เพาะปลูก ประมาณร้อยละ 37

  - สหกรณ์ / นิคม ประมาณ 7,593 ราย พื้นที่เพาะปลูก ประมาณร้อยละ 16

  - เกษตรกรรายย่อย ประมาณ 45,000 ราย พื้นที่เพาะปลูก ประมาณร้อยละ 46

โรงงานอุตสาหกรรมน้ำมันปาล์มในประเทศไทย สามารถแบ่งได้เป็น 2 ประเภท คือ
โรงงานสกัดน้ำมันปาล์มดิบ และโรงงานกลั่นน้ำมันปาล์มบริสุทธิ์ โดยโรงงานสกัดน้ำมันปาล์มดิบ
ส่วนใหญ่ตั้งอยู่ในเขตภาคใต้ มีจำนวน 65 โรงงาน มีกำลังการผลิตรวมประมาณ 18
ล้านตันทะลายปาล์มสดต่อปี โดยแบ่งได้ดังนี้

- โรงงานสกัดขนาดใหญ่ 45 โรงงาน กำลังการผลิตรวมประมาณ 16 ล้านตันทะลายปาล์มสดต่อปี

- โรงงานสกัดขนาดเล็ก 20 โรงงาน กำลังการผลิตรวมประมาณ 2 ล้านตันทะลายปาล์มสดต่อปี

สำหรับโรงงานกลั่นน้ำมันปาล์มบริสุทธิ์ ส่วนใหญ่ตั้งอยู่ในเขตกรุงเทพมหานคร และปริมณฑล มีจำนวน
12 โรงงาน มีกำลังการผลิตรวมประมาณ 2 ล้านตันน้ำมันปาล์มดิบต่อปี โดยแบ่งได้ดังนี้

- โรงงานขนาดใหญ่ 10 โรงงาน กำลังการผลิตรวมประมาณ 220 ตันน้ำมันปาล์มดิบต่อชั่วโมง

- โรงงานขนาดเล็ก 2 โรงงาน กำลังการผลิตรวมประมาณ 5 ตันน้ำมันปาล์มดิบต่อชั่วโมง

ในส่วนของโรงงานกลั่นน้ำมันของบริษัทฯ มีกำลังการผลิตเท่ากับ 255,500 ตันน้ำมันปาล์มดิบต่อปี
และกำลังขยายเป็น 365,000 ตันน้ำมันปาล์มดิบต่อปี ซึ่งนับว่าเป็นโรงงานกลั่นน้ำมันขนาดใหญ่
ส่วนโรงสกัดน้ำมันปาล์มดิบมีกำลังการผลิตที่ 45 ตัน-ผลปาล์มสดต่อชั่วโมง

  กลุ่มผลิตภัณฑ์ผักและผลไม้, เครื่องดื่ม, ซอสและเครื่องปรุงรส

  ------------------------------------ ---------------- -----------------
  สายผลิตภัณฑ์/                           จำนวนคู่แข่ง        ขนาดของบริษัท

  กลุ่มธุรกิจ                              (ราย)            เมื่อเทียบกับคู่แข่ง

  1. กลุ่มผลิตภัณฑ์ผักและผลไม้                                 

  - กลุ่มผลิตภัณฑ์ผักบรรจุกระป๋อง              3                ขนาดกลาง

  - กลุ่มผลิตภัณฑ์ผลไม้บรรจุกระป๋อง            1                ขนาดกลาง

  - กลุ่มผลิตภัณฑ์ผัก และผลไม้แช่แข็ง           มากกว่า 10        ขนาดกลาง

  2. กลุ่มผลิตภัณฑ์เครื่องดื่ม                                   

  - กลุ่มผลิตภัณฑ์เครื่องดื่มน้ำผลไม้             4                ขนาดกลาง

  - กลุ่มผลิตภัณฑ์กาแฟ                      3                ขนาดกลาง

  3. กลุ่มผลิตภัณฑ์ซอส และเครื่องปรุงรส        มากกว่า 10        ขนาดกลาง
  ------------------------------------ ---------------- -----------------

  สถานภาพและศักยภาพในการแข่งขัน

บริษัทฯ ทำธุรกิจในอุตสาหกรรมน้ำมันปาล์มมาเป็นระยะเวลามากกว่า 30 ปี และบริษัทฯ
ยังได้มีการพัฒนาเครื่องจักรและเทคโนโลยีการผลิต รวมถึงการวิจัยและพัฒนาผลิตภัณฑ์อยู่ตลอดเวลา
จึงทำให้บริษัทฯ มีสถานภาพและศักยภาพในการแข่งขันสูง รวมไปถึงการขยายกำลังการผลิตที่บริษัทฯ
เตรียมไว้รองรับกับการเปิดเสรีทางการค้า
การปรับปรุงระบบการผลิตในส่วนของแผนกเนยเทียมและไขมันพืชผสมจากระบบ Manual สู่ระบบ
Automation
ตลอดจนมีแผนงานปรับปรุงและพัฒนาเพื่อเพิ่มประสิทธิภาพในขบวนการผลิตน้ำมันปาล์มดิบที่โรงงานจังหวัดตรัง
การผ่านการรับรองระบบประกันคุณภาพด้านความปลอดภัยของอาหาร (HACCP)
ระบบมาตรฐานหลักเกณฑ์วิธีการที่ดีในการผลิตอาหาร (GMP : Good Manufacturing
Practices) และการผ่านการรับรองมาตรฐาน ISO 9001 : 2000 และ ISO 14001
อีกทั้งบริษัทฯ ได้รับการรับรองมาตรฐาน Kosher
ซึ่งเป็นระบบคุณภาพมาตรฐานด้านอาหารของชาวยิวในปี 2549
โดยจะช่วยเสริมสร้างศักยภาพด้านการส่งออกของบริษัท นอกจากนี้ บริษัทฯ ยังใช้ระบบ SAP
ซึ่งเป็นโปรแกรมที่สามารถให้ข้อมูลที่รวดเร็วและมีประสิทธิภาพ ทั้งข้อมูลสินค้าคงคลัง
เพื่อตอบสนองลูกค้าได้อย่างรวดเร็ว และข้อมูลสำหรับผู้บริหารเพื่อใช้ในการตัดสินใจ

นอกจากนี้ จากการที่บริษัทเป็นผู้ถือหุ้นรายใหญ่ของ บริษัท สหอุตสาหกรรมน้ำมันปาล์ม จำกัด
(มหาชน) ซึ่งเป็นเจ้าของสวนปาล์มน้ำมันที่ใหญ่แห่งหนึ่งในประเทศไทย
ทำให้บริษัทสามารถดำเนินธุรกิจได้อย่างครบวงจร
โดยบริษัทสามารถติดตามปริมาณผลปาล์มสดที่ออกสู่ตลาดในแต่ละฤดูกาลได้อย่างใกล้ชิด
ซึ่งจะมีผลต่อราคาตลาดของผลปาล์มสดและราคาตลาดของน้ำมันปาล์มดิบ ที่เป็นวัตถุดิบหลักของบริษัท
อีกทั้งการที่บริษัทเป็นผู้ถือหุ้นรายใหญ่ของบริษัท อาหารสากล จำกัด (มหาชน) หรือ UFC
ส่งผลให้บริษัทมีผลิตภัณฑ์ที่หลากหลายมากขึ้น ในขณะที่มีช่องทางการกระจายสินค้าในลักษณะเดียวกัน
ทำให้บริษัทสามารถใช้ทรัพยากรที่มีอยู่ได้อย่างมีประสิทธิภาพ
และยังสามารถลดค่าใช้จ่ายในการดำเนินงานได้อีกด้วย

3) การจัดหาผลิตภัณฑ์เพื่อจำหน่าย

  ก. ลักษณะการจัดให้ได้มาซึ่งผลิตภัณฑ์

  - การผลิต

  ปัจจุบัน บริษัทฯมีโรงงานตรังอยู่ 2 แห่ง ดังนี้

1. โรงสกัดน้ำมันปาล์มดิบ ตั้งอยู่ที่ 99/9 หมู่ 2 ถ.สิเกา-ควนกุน ต.กะลาเส อ.สิเกา จ.ตรัง

+------------------------------------+----------+----------+----------+
|                                    | ปี 2551   | ปี 2552   | ปี 2553   |
+------------------------------------+----------+----------+----------+
| กำลังการผลิตเต็มที่ (หน่วย : ตัน-วัตถุดิบ)   |          |          |          |
+------------------------------------+----------+----------+----------+
|  แผนกผลิตน้ำมันปาล์มดิบ                 | 336,960  | 336,960  | 336,960  |
+------------------------------------+----------+----------+----------+
| แผนกผลิตน้ำมันเมล็ดในปาล์ม              | 34,445   | 34,445   | 34,445   |
+------------------------------------+----------+----------+----------+
| ปริมาณการผลิตจริง (หน่วย : ตัน-วัตถุดิบ)   |          |          |          |
+------------------------------------+----------+----------+----------+
| แผนกผลิตน้ำมันปาล์มดิบ                  | 115,576  | 85,723   | 89,511   |
+------------------------------------+----------+----------+----------+
| แผนกผลิตน้ำมันเมล็ดในปาล์ม              | 6,444    | 4,423    | 3,700    |
+------------------------------------+----------+----------+----------+
| อัตราการใช้กำลังการผลิต (%)            |          |          |          |
+------------------------------------+----------+----------+----------+
| แผนกผลิตน้ำมันปาล์มดิบ                  | 34       | 25       | 27       |
+------------------------------------+----------+----------+----------+
|  แผนกผลิตน้ำมันเมล็ดในปาล์ม             | 19       | 13       | 11       |
+------------------------------------+----------+----------+----------+
| อัตราเพิ่มของปริมาณการผลิต (%)          |          |          |          |
+------------------------------------+----------+----------+----------+
| แผนกผลิตน้ำมันปาล์มดิบ                  | 147      | -26      | -4       |
+------------------------------------+----------+----------+----------+
| แผนกผลิตน้ำมันเมล็ดในปาล์ม              | 151      | -31      | -16      |
+------------------------------------+----------+----------+----------+

หมายเหตุ 1. จำนวนกะที่สามารถผลิตได้วันละ 3 กะ

  2. จำนวนกะที่ผลิตจริงวันละ 2 กะ หรือ 3 กะ (กะละ 8 ชั่วโมง) ขึ้นอยู่กับจำนวน

  ผลผลิต ของผลปาล์มสด

  2. โรงงานกลั่นน้ำมันปาล์ม ตั้งอยู่ที่ 236 หมู่ 4 นิคมอุตสาหกรรมบางปู ถ.สุขุมวิท

  ต.แพรกษา อ.เมือง จ. สมุทรปราการ 10280

+------------------------------------+----------+----------+----------+
|                                    | ปี 2510   | ปี 2552   | ปี 2553   |
+------------------------------------+----------+----------+----------+
| กำลังการผลิตเต็มที่ (หน่วย : ตัน-วัตถุดิบ)   |          |          |          |
+------------------------------------+----------+----------+----------+
|   แผนกกลั่นน้ำมันปาล์มบริสุทธิ์             | 256,200  | 255,500  | 332,100  |
+------------------------------------+----------+----------+----------+
|   แผนกแยกส่วนน้ำมันปาล์ม               | 133,590  | 133,225  | 133,225  |
+------------------------------------+----------+----------+----------+
|   แผนกไฮโดรเจน                     | 34,770   | 41,975   | 41,975   |
+------------------------------------+----------+----------+----------+
|   แผนกเนยเทียมและไขมันพืชผสม          | 34,038   | 34,310   | 34,310   |
+------------------------------------+----------+----------+----------+
|                                    |          |          |          |
+------------------------------------+----------+----------+----------+
| ปริมาณการผลิตจริง (หน่วย : ตัน-วัตถุดิบ)   |          |          |          |
+------------------------------------+----------+----------+----------+
| แผนกกลั่นน้ำมันปาล์มบริสุทธิ์               | 233,943  | 215,603  | 229,108  |
+------------------------------------+----------+----------+----------+
| แผนกแยกส่วนน้ำมันปาล์ม                 | 101,861  | 94,686   | 94,054   |
+------------------------------------+----------+----------+----------+
|   แผนกไฮโดรเจน                     | 31,288   | 26,786   | 25,203   |
+------------------------------------+----------+----------+----------+
|   แผนกเนยเทียมและไขมันพืชผสม          | 13,168   | 13,219   | 13,680   |
+------------------------------------+----------+----------+----------+
|                                    |          |          |          |
+------------------------------------+----------+----------+----------+
| อัตราการใช้กำลังการผลิต (%)            |          |          |          |
+------------------------------------+----------+----------+----------+
| แผนกกลั่นน้ำมันปาล์มบริสุทธิ์               | 91       | 84       | 69       |
+------------------------------------+----------+----------+----------+
| แผนกแยกส่วนน้ำมันปาล์ม                 | 76       | 71       | 71       |
+------------------------------------+----------+----------+----------+
|   แผนกไฮโดรเจน                     | 90       | 64       | 60       |
+------------------------------------+----------+----------+----------+
|   แผนกเนยเทียมและไขมันพืชผสม          | 39       | 39       | 40       |
+------------------------------------+----------+----------+----------+
|                                    |          |          |          |
+------------------------------------+----------+----------+----------+
| อัตราเพิ่มของปริมาณการผลิต (%)          |          |          |          |
+------------------------------------+----------+----------+----------+
| แผนกกลั่นน้ำมันปาล์มบริสุทธิ์               | 8        | 8        | 6        |
+------------------------------------+----------+----------+----------+
| แผนกแยกส่วนน้ำมันปาล์ม                 | -3       | -7       | -1       |
+------------------------------------+----------+----------+----------+
|   แผนกไฮโดรเจน                     | 40       | -14      | -6       |
+------------------------------------+----------+----------+----------+
|   แผนกเนยเทียมและไขมันพืชผสม          | -17      | 0        | 3        |
+------------------------------------+----------+----------+----------+
|                                    |          |          |          |
+------------------------------------+----------+----------+----------+

หมายเหตุ 1. จำนวนกะที่สามารถผลิตได้วันละ 3 กะ ต่อแผนกการผลิต

2. จำนวนกะที่ผลิตจริง:-

  - แผนกกลั่น แผนกแยกส่วน และแผนกไฮโดรเจน ดำเนินการผลิตวันละ 3 กะ

  (กะละ 8 ชั่วโมง)

  - แผนกเนยเทียมและไขมันพืชผสม ดำเนินการผลิตวันละ 1 กะ หรือ 2 กะ (กะละ 8 ชั่วโมง)
  ขึ้นอยู่กับปริมาณความต้องการของลูกค้าในแต่ละเดือน

ในส่วนของบริษัทย่อยซึ่งดำเนินธุรกิจเป็นผู้ผลิตผัก ผลไม้ เครื่องดื่มน้ำผลไม้ และกาแฟ
บรรจุกระป๋อง กล่อง UHT และขวดแก้ว ซอสและเครื่องปรุงรส มีโรงงานผลิต 2 แห่ง
ตั้งอยู่ที่จังหวัดลำปาง และจังหวัดนครปฐม มีกำลังการผลิตต่อปี ดังนี้

1. ผักและผลไม้บรรจุกระป๋องเท่ากับ 2,000,000 หีบมาตรฐาน

2. น้ำผลไม้

  - บรรจุกระป๋องเท่ากับ 1,000,000 หีบมาตรฐาน

  - บรรจุกล่อง UHT เท่ากับ 1,000,000 หีบมาตรฐาน

3. ซอสและเครื่องปรุงรสเท่ากับ 300,000 หีบมาตรฐาน

  - ประเภทและแหล่งที่มาของวัตถุดิบ

1. น้ำมันปาล์ม

วัตถุดิบที่สำคัญในการผลิตน้ำมันปาล์ม คือ ผลปาล์มสด ผลของปาล์มน้ำมันจะประกอบด้วยส่วนสำคัญ 2
ส่วนที่ให้น้ำมัน คือ ส่วนที่เป็นเนื้อของผล (Pericarp) ให้น้ำมันปาล์มดิบ (Crude Palm Oil)
และส่วนที่เป็นเนื้อในของเมล็ดในปาล์มให้น้ำมันเมล็ดในปาล์ม (Palm Kernel Oil)
อัตราการให้น้ำมันจะมีมากหรือน้อยขึ้นอยู่กับพันธุ์ ปริมาณน้ำฝน การบำรุงรักษา
และกรรมวิธีในการสกัด โดยเฉลี่ยแล้วเนื้อของผลปาล์มจะมีน้ำมันอยู่ร้อยละ 17-20
ส่วนเมล็ดในปาล์มจะมีน้ำมันอยู่ร้อยละ 40-45 น้ำมันปาล์มดิบ (Crude Palm Oil)
ที่สกัดได้จากผลปาล์มสดยังไม่สามารถนำไปใช้ประโยชน์ได้เนื่องจากมีสิ่งเจือปนในน้ำมัน เช่น
เศษผง กาก กลิ่น เป็นต้น จึงต้องนำไปผ่านขั้นตอนการกลั่น เพื่อให้ได้น้ำมันปาล์มบริสุทธิ์
(Refined Oil) ก่อน จึงจะใช้บริโภคหรือใช้ในอุตสาหกรรมได้

ปัจจุบัน ประเทศไทยมีพื้นที่เพาะปลูกปาล์มน้ำมันที่ให้ผลผลิตแล้วประมาณ 3.6 ล้านไร่ โดยร้อยละ
95 ของพื้นที่ปลูกทั้งหมดอยู่ในภาคใต้ ได้แก่ กระบี่ สุราษฎร์ธานี ชุมพร และตรัง
แนวโน้มพื้นที่การปลูกปาล์มน้ำมันจะขยายอย่างต่อเนื่องโดยเฉพาะในเขตพื้นที่ภาคกลาง
ภาคเหนือและภาคอีสาน
ทั้งนี้เนื่องมาจากการศึกษาทดลองของกรมส่งเสริมการเกษตรตามโครงการพืชพลังงาน

น้ำมันปาล์มดิบเป็นวัตถุดิบที่สำคัญในการผลิตผลิตภัณฑ์หลักของบริษัทฯโดยคิดเป็นประมาณร้อยละ 85
ของต้นทุนการผลิต ซึ่งน้ำมันปาล์มดิบได้จากการสกัดผลปาล์มสด แหล่งที่มาของวัตถุดิบของบริษัทฯ
แบ่งได้เป็น 2 แหล่ง คือ จากภายในประเทศและนำเข้าจากต่างประเทศ
โดยวัตถุดิบหลักมาจากแหล่งภายในประเทศ ซึ่งประกอบด้วย ผลปาล์มสด และน้ำมันปาล์มดิบ

ผลปาล์มสดที่ใช้ในการผลิตได้มาจากสวนปาล์มของเกษตรกรรายย่อย รายใหญ่
และนิคมสหกรณ์ในเขตพื้นที่ภาคใต้ของประเทศ บริษัทฯ
รับซื้อผลปาล์มสดป้อนเข้าสู่โรงงานสกัดของบริษัทฯ ที่จังหวัดตรัง เพื่อผลิตเป็นน้ำมันปาล์มดิบ
และป้อนเข้าสู่โรงงานกลั่นน้ำมันปาล์ม ที่นิคมอุตสาหกรรมบางปู

น้ำมันปาล์มดิบที่ใช้ผลิตผลิตภัณฑ์หลักของบริษัทฯ ส่วนหนึ่งได้จากโรงงานสกัดของบริษัทฯ ที่จังหวัดตรัง
และส่วนหนึ่งได้จากโรงงานสกัดน้ำมันปาล์มดิบทางภาคใต้ของประเทศไทย โดยในระยะ 3
ปีที่ผ่านมา บริษัทฯ ไม่มีการซื้อวัตถุดิบจากผู้จำหน่ายวัตถุดิบรายใดๆ ที่มีมูลค่าเกินกว่าร้อยละ 30
ของมูลค่าการซื้อวัตถุดิบทั้งหมด

2. ผักและผลไม้

วัตถุดิบหลักที่เป็นผักนั้น ได้แก่ ข้าวโพด ซึ่งบริษัทย่อยมีการส่งเสริมการเพาะปลูก
โดยให้เป็นเมล็ดพันธุ์แก่เกษตรกร และรับซื้อในราคาประกัน
ทั้งนี้เพื่อช่วยเหลือและแนะนำเกษตรกรในการเพาะปลูก และให้ผลผลิตมีคุณภาพตามที่บริษัทต้องการ
โดยมีพื้นที่ส่งเสริมประมาณ 19,000 ไร่

ในส่วนของผลไม้ บริษัทย่อยมีการรับซื้อวัตถุดิบดังกล่าวในฤดูกาลจากตัวแทนชาวสวน
ในราคาตามท้องตลาด

- สภาพปัญหาเกี่ยวกับวัตถุดิบ

ถึงแม้ว่าประเทศไทยมีศักยภาพในการพัฒนาอุตสาหกรรมปาล์มน้ำมันแต่การพัฒนาการใช้ประโยชน์จากปาล์มน้ำมันยังคงเป็นไปอย่างจำกัด
เนื่องจากไม่มีวัตถุดิบมากพอที่จะป้อนโรงงานอุตสาหกรรมตลอดทั้งปี
ดังนั้นน้ำมันที่ผลิตได้จะถูกนำไปใช้เพื่อการบริโภคเกือบทั้งหมด
โดยส่วนหนึ่งนำไปใช้ในการผลิตไบโอดีเซล
การพัฒนาปาล์มน้ำมันให้ได้ผลผลิตสูงจำเป็นต้องมีการจัดการอย่างถูกวิธีและเป็นระบบ
โดยเฉพาะการจัดการสวนปาล์มน้ำมัน
ซึ่งเป็นกิจกรรมที่ต้องใช้เงินลงทุนสูงและเป็นไปอย่างถูกต้องตามหลักวิชาการ
ดังนั้นหากพิจารณาโครงสร้างอุตสาหกรรมปาล์มน้ำมันของไทยจะพบว่ายังด้อยกว่าประเทศมาเลเซียซึ่งเป็นผู้ผลิตรายใหญ่ในทุกระดับการผลิต
นับตั้งแต่คุณภาพผลผลิตปาล์มสด จนถึงขั้นตอนการผลิตน้ำมันปาล์ม
เนื่องจากประเทศมาเลเซียเป็นประเทศที่มีการพัฒนาปาล์มน้ำมันมานาน โดยได้พัฒนาพันธุ์ปาล์ม
ขยายพื้นที่เพาะปลูก และพัฒนาอุตสาหกรรมแปรรูป
จนก้าวขึ้นมาเป็นผู้ผลิตและส่งออกอันดับหนึ่งของโลก
นอกจากนี้ทางการมาเลเซียยังให้ความช่วยเหลืออุตสาหกรรมปาล์มน้ำมันในประเทศอย่างครบวงจร
เช่น การขยายพื้นที่เพาะปลูกเพื่อเพิ่มผลผลิต โดยขยายพื้นที่ไปยังสวนยางที่ให้ผลผลิตน้อย
ด้านการลงทุนรัฐบาลมาเลเชียได้จัดสรรที่ดินให้ทำสวนปาล์มคนละ 40 ไร่ และให้เงินกู้ดอกเบี้ยต่ำ
ให้ซื้อปุ๋ยในราคาถูก มีสถาบันวิจัยน้ำมันปาล์ม (Palm Oil Research Institute of
Malaysia : PORIM) ให้การสนับสนุนด้านพันธุ์ปาล์ม ให้คำปรึกษาด้านการปลูก และการตลาด
โครงสร้างการปลูกปาล์มของประเทศมาเลเซีย ประกอบด้วย
ผู้ปลูกปาล์มน้ำมันรายใหญ่ทั้งภาครัฐและเอกชน ร้อยละ 90
มีพื้นที่ปลูกปาล์มน้ำมันเกือบครึ่งหนึ่งของประเทศและมีผลผลิตเฉลี่ย 3 ตันต่อไร่ต่อปี
ซึ่งสามารถป้อนวัตถุดิบให้กับโรงงานสกัดน้ำมันปาล์มดิบและโรงงานกลั่นน้ำมันปาล์มบริสุทธิ์
ตลอดจนอุตสาหกรรมแปรรูปได้อย่างสม่ำเสมอตลอดทั้งปี
ทำให้มีต้นทุนต่ำทั้งต้นทุนการผลิตผลปาล์มสดและต้นทุนการสกัดน้ำมันปาล์ม
หากเปรียบเทียบกับผู้ปลูกปาล์มน้ำมันของประเทศไทยร้อยละ 90 เป็นเกษตรกรรายย่อย
ที่ปลูกกันตามธรรมชาติแบบกระจัดกระจายไม่มีการควบคุม พันธุ์ปาล์มน้ำมันที่ใช้ไม่มีคุณภาพ
และขาดการจัดการสวนปาล์มน้ำมันตามหลักวิชาการที่ถูกต้อง ทำให้ผลผลิตที่ได้มีคุณภาพไม่เหมาะสม
มีปริมาณการผลิตปาล์มน้ำมันไม่เพียงพอสำหรับป้อนภาคอุตสาหกรรมอย่างต่อเนื่อง
และทำให้มีต้นทุนการผลิตสูง นอกจากนี้เปอร์เซ็นต์น้ำมันที่ได้รับค่อนข้างต่ำเพียงร้อยละ 13-18
ในขณะที่มาเลเซียได้รับร้อยละ 20-22 อีกทั้งพื้นที่ปลูกบางส่วนไม่มีศักยภาพทำให้ได้ผลผลิตต่ำ
พื้นที่ที่เหมาะสมต่อการปลูกปาล์มต้องมีปริมาณน้ำฝนเฉลี่ยปีละ 1,800-2,000 ม.ม.ต่อปี
และไม่ควรมีสภาพแห้งแล้งเกิน 2 เดือน แต่พื้นที่ปลูกปาล์มของไทยมีปริมาณน้ำฝนเฉลี่ยเพียงปีละ
1,800 ม.ม. นอกจากนี้การใช้ปุ๋ยก็อยู่ในอัตราต่ำ
เนื่องจากขาดเงินทุนและเทคโนโลยีในการดูแลรักษา การกำจัดศัตรูพืช โรค แมลง
ทำให้ผลผลิตปาล์มสดที่ได้มีคุณภาพไม่เหมาะสมและมีปริมาณไม่เพียงพอป้อนโรงงาน
จากข้อจำกัดของวัตถุดิบส่งผลต่อเนื่องทำให้ต้นทุนการผลิตน้ำมันบริสุทธิ์ของไทยสูงกว่าของมาเลเซีย

ในปัจจุบัน การผลิตไบโอดีเซลเพื่อเป็นแหล่งพลังงานทดแทนและลดการพึ่งพิงการใช้น้ำมันปิโตรเลียม
ทำให้มีความต้องการในน้ำมันปาล์มขยายตัวขึ้น
ส่งผลให้เกิดการแย่งชิงวัตถุดิบระหว่างผู้ผลิตในอุตสาหกรรมน้ำมันพืช
อุตสาหกรรมต่อเนื่องจากน้ำมันปาล์ม และผู้ผลิตไบโอดีเซล
ซึ่งอาจเกิดผลกระทบไปยังอุตสาหกรรมปาล์มน้ำมันในวงกว้าง

ในส่วนของวัตถุดิบที่เป็น ผัก และผลไม้ เป็นผลิตผลทางการเกษตรเช่นเดียวกับผลปาล์มสด ดังนั้น
ปริมาณผลผลิต และคุณภาพ จึงขึ้นอยู่กับสภาพภูมิอากาศ
ซึ่งจะส่งผลต่อต้นทุนการผลิตและราคาในการจัดจำหน่าย

- การใช้วัสดุทดแทน

เนื่องจากบริษัทฯ มีโรงงานสกัดน้ำมันปาล์มดิบเป็นของตนเอง ซึ่งใช้วัตถุดิบหลัก คือ ผลปาล์มสด
ในการสกัดเป็นน้ำมันปาล์มดิบเพื่อป้อนเข้าสู่โรงงานกลั่นน้ำมันปาล์ม ที่นิคมอุตสาหกรรมบางปู
ได้ประมาณร้อยละ 7.27 ของการใช้น้ำมันปาล์มดิบทั้งหมด
เครื่องจักรของโรงสกัดน้ำมันปาล์มดิบดังกล่าว นอกจากจะใช้ผลปาล์มสดเป็นวัตถุดิบแล้ว
ไม่สามารถใช้วัตถุดิบชนิดอื่นๆ ที่จะให้ผลผลิตในรูปของน้ำมัน

ในส่วนของโรงงานกลั่นน้ำมัน ที่นิคมอุตสาหกรรมบางปูนั้น มีวัตถุดิบหลัก คือ น้ำมันปาล์มดิบ
ซึ่งเครื่องจักรดังกล่าว บริษัทฯ สามารถใช้กลั่นน้ำมันชนิดอื่นๆ ได้ เช่น น้ำมันถั่วเหลือง
น้ำมันมะพร้าว น้ำมันเมล็ดในปาล์ม น้ำมันข้าวโพด และน้ำมันเมล็ดดอกทานตะวัน เป็นต้น

- จำนวนผู้จำหน่ายวัตถุดิบ

โรงงานสกัดน้ำมันปาล์มดิบมีทั้งหมดประมาณ 65 โรงงาน
กระจายตัวอยู่ใกล้แหล่งปลูกปาล์มในภาคใต้ เช่น กระบี่ สุราษฎร์ธานี ชุมพร และตรัง โดยในช่วง
3 ปีที่ผ่านมา มีการเพิ่มขึ้นของโรงงานสกัดน้ำมันปาล์มมากกว่า 20 โรงงาน
และโรงงานที่มีอยู่เดิมก็มีการขยายกำลังการผลิต
สาเหตุที่โรงงานสกัดน้ำมันปาล์มดิบจะกระจายอยู่ใกล้แหล่งปลูกปาล์มนั้น
เนื่องจากเมื่อตัดผลปาล์มสดจากต้นจะต้องส่งโรงงานสกัดน้ำมันภายใน 24 ชั่วโมง
หากปล่อยทิ้งไว้จะทำให้น้ำมันที่สกัดได้มีปริมาณและคุณภาพลดลง

โรงงานสกัดขนาดใหญ่จะสกัดน้ำมันด้วยวิธีแยกเนื้อและเมล็ดออกจากกัน
เพราะคุณภาพน้ำมันปาล์มดิบที่ได้จะสูงกว่าวิธีสกัดทั้งผลโดยรวมเนื้อและเมล็ด
ซึ่งใช้กันมากในโรงงานสกัดขนาดเล็ก แต่ต้นทุนการผลิตก็สูงกว่าประมาณ 1.80 บาทต่อกิโลกรัม
อีกทั้งน้ำมันที่ได้จะเป็นน้ำมันผสมระหว่างน้ำมันจากเนื้อปาล์มและน้ำมันจากเมล็ดในปาล์ม
ทำให้เป็นการยากที่จะกลั่นแยกให้เป็นน้ำมันบริสุทธิ์ในขั้นตอนต่อไป
น้ำมันปาล์มที่ผ่านกระบวนการนี้จึงมีคุณภาพต่ำและราคาต่ำกว่าน้ำมันที่ได้จากการสกัดแยกเนื้อและเมล็ด

- สัดส่วนการซื้อวัตถุดิบในประเทศและต่างประเทศ

ในช่วงปีที่ผ่านมาบริษัทฯ มีสัดส่วนการซื้อวัตถุดิบจากต่างประเทศมีมูลค่าคิดเป็นสัดส่วนร้อยละ 1.77
ของมูลค่าการซื้อวัตถุดิบทั้งหมด

  ข. ผลกระทบต่อสิ่งแวดล้อม

โรงงานกลั่นน้ำมันปาล์มบริสุทธิ์ ในกระบวนการผลิตที่โรงงานกลั่นน้ำมันปาล์มบริสุทธิ์นั้น บริษัทฯ
มีวัตถุดิบหลักคือ น้ำมันปาล์มดิบ คิดเป็นประมาณร้อยละ 85 ของต้นทุนการผลิต
ซึ่งวัตถุดิบดังกล่าวสามารถผลิตได้เป็นผลิตภัณฑ์ต่างๆ
แม้กระทั่งผลพลอยได้ของผลิตภัณฑ์ก็สามารถนำมาปรับปรุงเปลี่ยนแปลงและพัฒนาเพื่อขายเป็นสินค้าของบริษัทฯ
ได้ ผลกระทบต่อสิ่งแวดล้อมที่เกิดจากวัตถุดิบเหลือใช้จากกระบวนการผลิตของน้ำมันปาล์ม
จึงถือว่ามีน้อยมาก

และเนื่องจากโรงงานของบริษัทฯ ตั้งอยู่ที่นิคมอุตสาหกรรมบางปู
ซึ่งมีการนิคมอุตสาหกรรมเป็นผู้ดูแลควบคุมการปล่อยของเสียต่างๆ ออกจากโรงงาน
ในกรณีของน้ำเสียทางโรงงานก็มีการบำบัดน้ำเสียในเบื้องต้นก่อนที่จะมีการปล่อยน้ำออกสู่การนิคมฯ
และการนิคมฯ ก็มีบ่อบำบัดน้ำเสียขนาดใหญ่ก่อนปล่อยลงสู่ที่สาธารณะอีกทีหนึ่ง
ปัจจุบันโรงงานไม่มีปัญหาเรื่องควันดำหรือฝุ่นละอองที่ปล่อยออกจากปล่องไอเสีย
เนื่องจากโรงงานได้เปลี่ยนชนิดของเชื้อเพลิงจากน้ำมันดีเซลและน้ำมันเตา
มาใช้ก๊าซธรรมชาติทั้งหมดตั้งแต่ปี 2540

โรงงานสกัดน้ำมันปาล์มดิบ สำหรับโรงงานสกัดน้ำมันปาล์มดิบของบริษัทฯ ที่จังหวัดตรัง
มีของเสียที่เกิดจากกระบวนการผลิตเช่น กะลาปาล์ม ทะลายปาล์มเปล่า เส้นใยปาล์ม เค้กสลัด
และขี้เถ้า ซึ่งโรงงานสามารถนำกากเส้นใยและกะลาปาล์มไปใช้เป็นเชื้อเพลิงสำหรับหม้อไอน้ำ
ทะลายปาล์มเปล่าสามารถนำไปขายหรือแจกฟรีให้เกษตรกรนำไปเพาะเห็ด
สำหรับสลัดเค้กและขี้เถ้าโรงงานนำไปถมที่หรือใช้เป็นปุ๋ย

ในส่วนของมลภาวะทางอากาศ ทางโรงงานมีการดำเนินการติดตั้ง Boiler 30 ตัน
เพื่อผลิตกระแสไฟฟ้าและลดปัญหาการเผาไหม้ โดยมีการตรวจติดตาม Dust Particulate
Emission เพื่อให้เป็นไปตามข้อกำหนดของกฎหมายสิ่งแวดล้อม

ด้านมลภาวะทางน้ำ
โรงงานได้มีการวางแผนการจัดการระบบบำบัดน้ำเสียที่ออกจากกระบวนการผลิต
รวมถึงน้ำทิ้งจากการอุปโภคบริโภคจากบ้านพักพนักงาน ดังนี้

1.  ควบคุมปริมาณการใช้น้ำในกระบวนการผลิตเพื่อให้เกิดประสิทธิภาพสูงสุดและลดน้ำทิ้งเข้าสู่
    ระบบบำบัดน้ำเสีย

2.  มีการนำน้ำ Condensate จากทุกส่วนของโรงงานนำกลับเข้ามาใช้
    ซึ่งสามารถลดการใช้น้ำที่ต้องเติมไปในกระบวนการผลิตและเป็นการลดปริมาณน้ำเสียที่เกิดขึ้น

3.  ทำการสร้างรางรองรับน้ำฝนจากอาคารโรงงานเพื่อดึงน้ำจากส่วนนี้เข้าระบบน้ำดี
    เพื่อลดจำนวนน้ำทิ้งเข้าสู่ระบบบำบัด

4.  ติดตั้งระบบดักไขมันและตะกอนเพื่อปรับปรุงคุณภาพน้ำเสียก่อนปล่อยสู่ระบบบำบัด
    ส่วนน้ำมันที่ได้จากระบบดักไขมันจะส่งกลับเข้าสู่กระบวนการผลิตใหม่

5.  มีการใช้ประโยชน์น้ำที่ผ่านการบำบัดแล้ว เช่น น้ำเสียจากบ่อสุดท้ายไปรดสวนปาล์มของลูกค้า

6.  มีการจัดการให้ผู้รับผิดชอบในการดูแลระบบบำบัด เช่น ดูแลสภาพบ่อบำบัด คันบ่อ
    รวมไปถึงการตรวจสอบระดับน้ำ เพื่อควบคุมและดูแลมิให้น้ำมีการไหลออกสู่ภายนอกโรงงาน

7.  มีการตรวจติดตามคุณลักษณะน้ำเสียและปริมาณน้ำเสียก่อนเข้าและออกสู่ระบบบำบัด
    โดยเก็บตัวอย่างส่งห้องปฏิบัติการวิเคราะห์พร้อมมีที่ปรึกษาระบบบำบัด

8.  น้ำจากการอุปโภคบริโภคจากบ้านพักพนักงานจะนำเข้าสู่ระบบบำบัดน้ำเสียของโรงงานทั้งหมด
    มิให้มีการรั่วไหลออกสู่ภายนอกโรงงาน

9.  โรงงานมีแผนการขุดลอกบ่อบำบัดน้ำเสียอย่างต่อเนื่อง
    เพื่อให้มั่นใจว่าสามารถรองรับปริมาณน้ำเสียได้อย่างเพียงพอ

10. บริษัทฯ
    ได้มอบหมายให้สถาบันสิ่งแวดล้อมไทยศึกษาหาแนวทางในการดำเนินการและดูแลโรงงานอย่างต่อเนื่องเป็นเวลา
    2 ปี

นอกจากนั้น บริษัทได้ดำเนินการตามโครงการผลิตกระแสไฟฟ้าจากก๊าซชีวภาพขนาด 1
เมกกะวัตต์ภายใต้กลไกพัฒนาที่สะอาด (Clean Development Mechanism : CDM)
และโปรแกรม Carbon Credit ซึ่งมีมูลค่าเงินลงทุนประมาณ 50 ล้านบาท
โดยเปิดดำเนินการเพื่อจำหน่ายไฟฟ้าให้กับการไฟฟ้าส่วนภูมิภาคไปแล้วเมื่อเดือนกันยายน 2552

โครงการดังกล่าว
ได้รับสิทธิประโยชน์ตามพระราชบัญญัติส่งเสริมการลงทุนจากคณะกรรมการส่งเสริมการลงทุน
โดยให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการมีกำหนดเวลา 8
ปี

โรงงานผักและผลไม้บรรจุกระป๋อง สิ่งที่เหลือจากการผลิต ได้แก่ เศษ เปลือกผลไม้
และน้ำทิ้งจากกระบวนการผลิต
ในส่วนของเศษและเปลือกซึ่งเป็นพืชผลทางธรรมชาติสามารถย่อยสลายเองได้
หรืออาจนำไปแปรสภาพเป็นอาหารสัตว์ หรือเป็นปุ๋ย ดังนั้นจึงไม่มีผลกระทบต่อสิ่งแวดล้อม
ในส่วนของน้ำทิ้งจากกระบวนการผลิต โรงงานของบริษัทย่อยทุกแห่งมีบ่อบำบัดน้ำเสียที่ได้มาตรฐาน
และมีการตรวจสอบเป็นระยะๆ นอกจากนี้บริษัทย่อยยังได้รับการรับรองระบบคุณภาพมาตรฐาน ISO
9001 จาก บริษัท SGS YARSLEY INTERNATIONAL CERTIFICATION SERVICES และ บริษัท
BUREAU VERITAS QUALITY INTERNATIONAL รวมทั้งได้รับ HACCP และ GMP “GOOD
MANUFACTURING PRACTICES” จากสำนักมาตรฐานสินค้าอุตสาหกรรม (สมอ.)

4) งานที่ยังไม่ได้ส่งมอบ

  -------ไม่มี-------